text:
5-nji fewralda Halkara Olimpiýa komiteti (HOK) Günorta Koreýada geçiriljek Gyşky olimpiýa oýunlaryna doping aýyplamalary ýatyrylan ýene-de 15 sany orsýetli türgeni we tälimçini çagyrmajakdygyny aýtdy.
Bu türgenler sport çärelerine gatnaşmaga ömürlik gadagançylygy aýrylan 28 türgeniň arasyndady. Bu baradaky karar dünýäniň sport boýunça Arbitraž sudy tarapyndan 1-nji fewralda çykarylypdy.
Bu karar Halkara Olimpiýa komiteti tarapyndan orsýetli 28 türgene garşy girizilen gadagançylygy ýatyrypdy.
Şonda dünýäniň sport boýunça Arbitraž sudy türgenleriň 2014-nji ýylda Russiýada geçirilen Gyşky olimpiýa oýunlarynda döwlet tarapyndan goldanylan doping ulgamyndan peýdalanandygy barada “kanagatlanarlyksyz” delilleriň bolandygyny mälim edipdi.
Orsýetiň Olimpiýa komiteti gürrüňi edilýän 28 türgeniň 15 sanysyny Günorta Koreýanyň Pehnçhan sebitinde geçiriljek Gyşky olimpiýa oýunlaryna ugratmak isleýändigini yglan edipdi.


c: text/html

text:
Dokma senagat önümleriniň satylyşy
“Türkmeneksport” Döwlet kärhanasy dokma senagat önümlerini size hödürleýär:
- Orta reňkli düz boýalan sütükli çalgyçlar
- Ýüplügi boýalan sütükli çalgyçlar
- Jyns matadan edilen geýimler
- Майка нательная
- Ýeňsiz futbolka
- Ýeňli futbolka
- Trikotaž balaklar
- Trikotaž şortikler
- Taýýar düşekje toplumy
- Taýýar trikotaž önümleri
- Taýýar tikin önümleri
- Jyns mata
- 100% çig nah mata Flanel, Ranforse
- Nah ýüplük mata
- Nah biz mata
- Pagta süýmünden agradylan kardly ýa-da inçe maşynlarda daralmadyk
- Ýüplük galyndysy
- Kenar galyndysy
- Arassalanan nah galyndysy
- Boýalan örme mata
- Çig trikotaž mata
Slaýder
...Şeýle hem biz size ýüň we ýüňden taýýarlanan harytlary hödürleýäris (шерсть каракульская и сараджинская, ковры)
...Biz Size Türkmenhimiýa önümlerini amatly şertlerde satyn almaklyga çagyrýarys (natriý sulfat, karbamid kalsiý,natriý hlor, himiýa goşundyly önümler we ş.m.)

robotstxt: allowed

filter: keep


text:
Türkmenistanyň Prezidenti Gurbanguly Berdimuhamedow Ministrler Kabinetiniň Başlygynyň käbir orunbasarlarynyň, welaýatlaryň hem-de Aşgabat şäheriniň häkimleriniň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi. Onuň gün tertibine sebitleri we ýurdumyzy durmuş-ykdysady taýdan ösdürmegiň ileri tutulýan wezipeleri, möwsümleýin oba hojalyk işleriniň barşy hem-de döwlet durmuşynyň beýleki birnäçe meseleleri girizildi.
Milli Liderimiz, ilki bilen, wideoşekilli göni aragatnaşyga Aşgabat şäheriniň häkimi Ş.Durdylyýewi çagyrdy. Häkim şäheri has-da abadanlaşdyrmak boýunça görülýän çäreler, iri desgalaryň gurluşygynda işleriň ýagdaýy, şeýle hem umumymilli baýramçylyga — Türkmenistanyň Konstitusiýasynyň we Döwlet baýdagynyň gününe taýýarlyk görlüşi barada hasabat berdi.
Hormatly Prezidentimiz adamlar üçin amatly durmuş şertlerini üpjün etmek meselelerine uly üns bermegiň we şunuň bilen baglylykda, paýtagtymyzyň düzümini toplumlaýyn döwrebaplaşdyrmagyň möhümdigini belläp, inženerçilik-tehniki we jemagat hojalygy gulluklarynyň takyk, sazlaşykly işini üpjün etmegiň möhümdigini aýtdy. Döwlet Baştutanymyz bu baradaky gürrüňi dowam edip, ekologiýa taraplaryny nazara almak bilen, Aşgabat şäherini, onuň köçelerini we seýilgählerini abadanlaşdyrmak işini berk gözegçilikde saklamagy tabşyrdy.
Milli Liderimiz ýetip gelýän tomus möwsümine taýýarlyk görmegiň meselelerine degip geçmek bilen, mekdep okuwçylarynyň dynç alyş günleriniň guramaçylykly geçirilmegi üçin amatly şertleri döretmek hakynda alada etmegiň zerurdygyny belledi hem-de bu babatda häkime degişli görkezmeleri berdi.
Soňra döwlet Baştutanymyz wideoşekilli göni aragatnaşyga Ministrler Kabinetiniň Başlygynyň orunbasarlary B.Abdyýewany we P.Agamyradowy birwagtda çagyrdy. Olar gözegçilik edýän ulgamlarynda işleriň ýagdaýy, olaryň garamagyndaky düzümleriň işini kämilleşdirmek we maddy-enjamlaýyn binýadyny berkitmek boýunça görülýän çäreler barada hasabat berdiler.
Hormatly Prezidentimiz Gurbanguly Berdimuhamedow hasabatlary diňläp, wise-premýerlere hem-de Aşgabat şäheriniň häkimine Türkmenistanyň Konstitusiýasynyň we Döwlet baýdagynyň gününe bagyşlanyp geçiriljek medeni-köpçülikleýin çäreleriň ýokary derejede guralmagyny üpjün etmegi tabşyrdy. Olar täze taryhy eýýamyň döredijilik ruhuny hem-de asylly maksatlaryny özünde jemläp, türkmen toýuna mahsus ýagdaýda geçirilmelidir.
Şunuň bilen birlikde, döwlet Baştutanymyz okuw ýylynyň tamamlanmagy hem-de umumybilim berýän orta mekdeplerde “Soňky jaň” mynasybetli dabaralary guramak barada anyk görkezmeleri berdi hem-de şol günüň şatlyk duýgularyna we umyt-arzuwlara beslenip, uçurymlaryň hemişelik hakydasynda galmagy, olary durmuşda täze möhüm döwre ruhlandyrmagy üçin ähli tagallalary etmegi tabşyrdy.
Şeýle hem 25-nji maýda bellenilýän Aşgabat şäheriniň güni mynasybetli baýramçylyk çäreleriniň ýokary derejede guralmalydygyny bellemek bilen, milli Liderimiz bu babatda birnäçe degişli tabşyryklary berdi.
Wideoşekilli iş maslahaty Ahal welaýatynyň häkimi Ş.Amangeldiýewiň hasabaty bilen dowam etdi. Häkim häzirki oba hojalyk işleriniň barşy, şol sanda bugdaý oragy möwsümine taýýarlyk görlüşi, ekinleriň zyýankeşlerine garşy göreşmek boýunça amala aşyrylýan çäreler hem-de welaýatyň täze gurluşyklarynda işleriň ýagdaýy barada hasabat berdi.
Döwlet Baştutanymyz Gurbanguly Berdimuhamedow bugdaý ekilen ekerançylyk meýdanlarynda soňky ösüş suwuny tutmak boýunça işleriň depginini güýçlendirmegiň zerurdygyny nygtap, bugdaý oragyny üstünlikli geçirmek, öňde boljak möwsümde ulanyljak däne orujy kombaýnlaryň we awtoulaglaryň, şeýle hem däne kabul ediji nokatlaryň we degişli ýörite enjamlaryň üznüksiz işlemegini üpjün etmek üçin hemme şertleri göz öňünde tutmagy tabşyrdy.
Döwlet Baştutanymyz welaýatda gowaça ekişiniň tamamlanandygyny belläp, agrotehniki çäreleriň ýokary hilli geçirilmegini hem-de bar bolan oba hojalyk tehnikalarynyň netijeli ulanylmagyny goşmak bilen, gymmatly tehniki ekine ideg edilişini bellenilen möhletlerde guramagyň wajypdygyna ünsi çekdi.
Hormatly Prezidentimiz sebitde tomusky dynç alyş möwsümine taýýarlyk görmek boýunça tabşyryklary berip, Türkmenistanyň Konstitusiýasynyň we Döwlet baýdagynyň güni mynasybetli dabaralaryň ýokary derejesini üpjün etmek barada häkime anyk görkezmeleri berdi.
Soňra göni aragatnaşykda geçirilýän wideoşekilli iş maslahatyna Balkan welaýatynyň häkimi S.Satlykow çagyryldy. Häkim obasenagat pudagynda dowam edýän möwsümleýin işler, hususan-da, galla oragyna görülýän taýýarlyk, şeýle hem täze desgalaryň gurluşygynyň barşy, ilatyň ýaşaýyş-durmuş şertlerini has-da gowulandyrmak boýunça görülýän çäreler barada hasabat berdi.
Ýetip gelýän galla oragynyň ähmiýeti barada aýtmak bilen, milli Liderimiz sebitde gök ekinleri ösdürip ýetişdirmek hem-de bellenilen agrotehniki kadalara laýyklykda olara ideg etmek, olardan bereketli hasyl almak bilen bagly meseleleri berk gözegçilikde saklamagyň zerurdygyny belledi.
Mekdep okuwçylarynyň tomusky dynç alyş günleriniň ýakynlaşmagy bilen baglylykda, hormatly Prezidentimiz häkime türkmenistanlylaryň, aýratyn-da, ýurdumyzyň ýaşlarynyň uly höwes bilen dynç alýan ýeri bolan «Awaza» milli syýahatçylyk zolagynda bu möwsüme taýýarlyk görmek barada anyk görkezmeleri berdi.
Şeýle hem milli Liderimiz Gurbanguly Berdimuhamedow uly jebisleşdiriji ähmiýeti bolan şanly senäni — Türkmenistanyň Konstitusiýasynyň we Döwlet baýdagynyň gününi welaýatda mynasyp garşylamak boýunça degişli tabşyryklary berdi.
Soňra Daşoguz welaýatynyň häkimi M.Baýramgulyýew ýolbaşçylyk edýän sebitinde işleriň ýagdaýy barada hasabat berdi. Şunuň bilen baglylykda, obasenagat toplumynyň işiniň netijeliligini ýokarlandyrmaga, welaýatyň durmuş we senagat düzümini döwrebaplaşdyrmaga gönükdirilen wezipeleri üstünlikli çözmek boýunça geçirilýän işler barada habar berildi.
Döwlet Baştutanymyz galla oragyna hemmetaraplaýyn taýýarlyk görmegiň möhümdigine ünsi çekip, welaýatda şalynyň ýokary hilli ekişini üpjün etmegi talap etdi. Milli Liderimiz bu işiň guramaçylykly we gysga möhletde geçirilmelidigini belledi.
Hormatly Prezidentimiz welaýatda gowaça ekişiniň tamamlaýjy tapgyrda barýandygyny belläp, gögeriş alnan meýdanlara ideg etmek boýunça göz öňünde tutulan agrotehniki çäreleri öz wagtynda ýerine ýetirmegiň möhümdigini aýtdy. Munuň özi, “ak altynyň” bereketli hasylyny almak üçin uly ähmiýete eýedir diýip, döwlet Baştutanymyz welaýatyň häkimine bu babatda anyk görkezmeleri berdi.
Milli Liderimiz sözüni dowam edip, obasenagat pudagynda işleriň öz wagtynda geçirilmegine, şol sanda ekerançylygyň medeniýetini ýokarlandyrmaga, oba hojalyk ekinlerine zyýan berijilere garşy göreşmäge we beýleki işlere ylmy taýdan çemeleşmegiň ähmiýetine ünsi çekdi.
Şeýle hem döwlet Baştutanymyz Gurbanguly Berdimuhamedow häkime öňde boljak baýramçylyk çäreleriniň ýokary guramaçylyk derejesini üpjün etmegi tabşyrdy.
Soňra göni aragatnaşykda geçirilen wideoşekilli iş maslahatyna Lebap welaýatynyň häkimi T.Atahallyýew çagyryldy. Häkim maslahatyň gün tertibine girizilen meseleler, şol sanda gowaça ekilen meýdanlara ideg etmek, galla oragyna taýýarlyk görmek hem-de bu möwsümde işleri bökdençsiz alyp barmak baradaky meseleler boýunça hasabat berdi.
Şeýle hem gurluşygy tamamlaýjy tapgyra gadam basan 860 orunlyk iri köpugurly hassahananyň gurluşygy barada hasabat berildi.
Pagtaçylygyň we däneçiligiň obasenagat toplumynyň möhüm pudaklary bolup durýandygyny bellemek bilen, Türkmenistanyň Prezidenti öňdebaryjy tehnologiýalary işjeň ornaşdyrmak bilen, iň gowy tejribe bilen utgaşdyryp, degişli ugurda öňde goýlan wezipeleriň çözülmegine berk gözegçilik etmegiň möhümdigine ünsi çekdi.
Döwlet Baştutanymyz tutuş sebitde iri saglygy goraýyş ulgamynyň täze edarasynyň gurluşygyny bellenilen möhletde we ýokary hilli tamamlamagy tabşyrdy. Ol ýöriteleşdirilen döwrebap enjamlar bilen üpjün edilmelidir. Bu saglygy goraýyş edarasynda Owganystanyň serhetýaka etraplarynyň ýaşaýjylaryna hem lukmançylyk hyzmatlarynyň ediljekdigini bellemek bilen, milli Liderimiz Türkmenistanyň doganlyk owgan halkyna hemişe yzygiderli kömek edip, goňşy döwletiň durmuş-ykdysady düzüminiň dikeldilmegine ýardam edip gelendigini aýtdy.
Ýurdumyzyň başlangyjy bilen energetika we ulag ulgamlarynda amala aşyrýan giň gerimli taslamalary muňa mysal bolup, olar sebit üçin uly ähmiýete eýe bolup durýar. Şeýle hem Türkmenistan Owganystanyň serhetýaka welaýatlarynyň çäklerinde durmuş maksatly desgalary gurýar diýip, hormatly Prezidentimiz Gurbanguly Berdimuhamedow biz geljekde hem goňşy ýurda hemmetaraplaýyn goldaw bereris diýip belledi.
Döwlet Baştutanymyz Oba milli maksatnamasyny durmuşa geçirmek boýunça häkime birnäçe tabşyryklary berip, welaýatda Türkmenistanyň Konstitusiýasynyň we Döwlet baýdagynyň gününi baýram etmäge ýokary derejede taýýarlyk görmek barada görkezme berdi.
Soňra Mary welaýatynyň häkimi D.Annaberdiýew sebitde we onuň obasenagat toplumynda işleriň ýagdaýy, oba hojalyk önümleriniň öndürilişini artdyrmak boýunça görülýän çäreler, obasenagat toplumynda nobatdaky möwsümleýin işlere görülýän taýýarlyk barada hasabat berdi.
Şeýle hem gurluşygy dowam edýän desgalarda işleriň barşy, milli senenamamyzda şanly sene mynasybetli baýramçylyk dabaralaryny mynasyp geçirmek boýunça görülýän çäreler barada habar berildi.
Hormatly Prezidentimiz Gurbanguly Berdimuhamedow galla oragyna taýýarlyk görmek meselesine ünsi çekip, onuň sazlaşykly geçirilmegini, tehnikalaryň bökdençsiz işlemegini hem-de olara dessin hyzmat edilmegini, şeýle hem daýhanlaryň we mehanizatorlaryň öndürijilikli zähmet çekmegi hem-de doly derejeli dynç almagy üçin oňaýly şertleriň döredilmegini tabşyrdy.
Beýleki gündelik oba hojalyk işleriniň ýerine ýetirilişine, aýratyn-da, gowaça ýokary hilli ideg edilmegine ünsi çekmek bilen, döwlet Baştutanymyz obasenagat toplumyna öňdebaryjy tehnologiýalary we hojalygy dolandyrmagyň usullaryny ornaşdyrmak boýunça häkime birnäçe görkezmeleri berdi.
Milli Liderimiz ilatyň durmuş derejesini has-da ýokarlandyrmak meselelerini gözegçilikde saklamagy, 18-nji maýda ýurdumyzda giňden we dabaraly bellenilýän ählihalk baýramçylygynyň şanyna çäreleriň degişli derejede geçirilmegini üpjün etmegi tabşyrdy.
Ýetip gelýän tomusky dynç alyş möwsümi barada aýdylanda bolsa, ýurdumyzyň beýleki sebitlerinde bolşy ýaly, welaýatda hem oňa taýýarlyk görmek işleri toplumlaýyn esasda amala aşyrylmalydyr diýip, hormatly Prezidentimiz belledi.
Milli Liderimiz Gurbanguly Berdimuhamedow göni aragatnaşykda geçirilen wideoşekilli iş maslahatyny tamamlap, oňa gatnaşanlara eziz Watanymyzyň gülläp ösmeginiň, halkymyzyň abadan we bagtly durmuşynyň bähbidine alyp barýan işlerinde uly üstünlikleri arzuw etdi.
©Seýsmiki Taýdan Durnukly Gurluşygyň Ylmy-Barlag Instituty


text:
Düşündirişler
Soyup bilerin
- Mekan Salmedow May 5, 2012
aydymy gowyja yerrine ýetirýä ýöne aýdym ogurlyk, hakyky Kaýa Han diýen türk aýdymçy aýdymyň ady 365 gün janym, bu bir masgaraçylykCity Turkmenabat
- Mano March 29, 2012
masgara blya ondana gidinde türkmençe öwrenin, bu türkmenabat diymani öwreninCity Turkmenabat
- Mano March 29, 2012
çyndanam özbekabat gowy gelişyaAýbölek
- Eldar Ahmedow February 10, 2011
eldar bratişka betje aytyan tüweleme rep aydyp görsene gelişer sana :-)Garagolja gyz
- Syke January 8, 2011
garagolja gyzlara menem maşynymyn gapysy açyk...:)


text:
UEFA Çempionlar ligasynda 1/8 finalyň jogap oýunlarynyň 4-si oýnaldy. Şol oýunlaryň 3-sinde myhmançylykdaky toparlar 2–1 hasabynda ýeňiş gazandy. Soňky çempion “Real Madrid” ýoluny ynamly ädimler bilen dowam etdirýär. Ispan topary myhmançylykda-da PSŽ klubundan 2–1 hasabynda üstün çykyp, yzly-yzyna 8-nji, umumylykda 16-njy ýola çärýek finala çykdy. Ýadyňyzda bolsa, Madriddäki duşuşykda “Real” 3–1 hasabynda ýeňipdi. Pariždäki duşuşyga ýer eýeleri Neýmaryň ýoklugynyň oňaýsyz täsiri bilen çykdy. 1-nji ýarymy golsuz geçen oýnuň 51-nji minutynda Ronaldo kelle urgusy bilen hasaby açýar. Super ýyldyz bu ýaryşdaky yzly-yzyna 9-njy oýunda (şu möwsümde 8) tapawutlanyp, Ruud Wan Nistelrooýyň rekordyny gaýtalaýar. 65-nji minutda ýer eýeleriniň italýan ýarymgoragçysy Marko Werratti 2-nji saryny alyp, meýdançadan çykarylýar. 71-nji minutda Edinson Kawani hasaby deňleýär. 80-nji minutda-da Kasemiro oýna soňky nokady goýýar. Şeýlelikde, PSŽ Ýewroligalardaky soňky 47 duşuşygynda öz meýdançasynda 2-nji gezek utulýar. Yzly-yzyna 2-nji gezek 1/8 finalda utulan PSŽ topary Ýewrokuboklarda ýeňiş gazandyrsyn diýlip, Loran Blanyň ornuna wezipä bellenen Unaý Emeriden ozal bassyr 4 gezek çärýek finala çykypdy. Bu duşuşykda çykyş eden Karim Benzema Çempionlar ligasynda 100-nji oýnuny oýnap, ol bu görkezijä ýeten 11-nji “really” futbolçydyr.
3 MINUT ÝETERLIK BOLDY
Turinde 2–2 deňme-de oýnan “Tottenhem” bilen “Ýuwentusyň” “Wemblidäki” jogap duşuşygy diýseň çekeleşikli geçdi. Turuwbaşdan oýun babatda ýer eýeleriniň üstünliginde geçen duşuşykda Ýewroligalarda has tejribeli bolan “Ýuwentus” ýeňiş gazanmagyň hötdesinden geldi. Birnäçe amatly pursatdan peýdalanyp bilmedik ýer eýeleriniň koreýaly hüjümçisi Son Hyn Min 39-njy minutda hasaby açýar. 2-nji ýarymda-da ýer eýeleriniň hüjümleri az bolmaýar. Emma gollary italýan toparynyň oýunçylary geçirýär. 64-nji minutda Gonzalo Higuain, 3 minut soňam onuň pasy bilen watandaşy Paulo Dibala şu möwsümde bu ýaryşdaky ilkinji goluny geçirýär. Soňky 20 minutda “Tottenhem” hüjümlerini has-da artdyrýar. Hatda Keýniň kelle urgusyndan soň, top sütüne-de degýär. Ýöne iňlis toparyna hasaby deňlemek başartmaýar. Netijede, 2 oýnuň netijesi boýunça 4–3 ýeňiş gazanan “Ýuwentus” ýoluny dowam etdirmäge hukuk gazanýar. Şunlukda, tejribe ýüki ýetik, soňky 4 ýylda ýarym finallarda ilki “Realy”, soňkusynda-da “Barselonany” utup, 2 gezek finala çykan “Ýuwentus” argentinaly super ýyldyzlarynyň 3 minutda, has takygy, 2 minut 49 sekuntda geçiren gollary bilen ýeňşini baýram edýär. Soňky 20 oýunda derwezesine 4 pökgi geçirden “Ýuwentusyň” şolaryň 3-sini “Tottenhem” bilen bolan duşuşyklarda toruna goýberendigini hem ýatladalyň.
“Mançester Siti” 1-nji oýunda gazanan uly hasaply (4–0) ýeňşiniň arkaýynlygy bilen meýdança çykdy. Ýöne muňa garamazdan, iňlis topary 8-nji minutda Gabriel Žesus bilen öňe-de saýlandy. Bu “Sitiniň” Çempionlar ligasyndaky 100-nji goly diýlip hasaba alyndy. Emma abraý üçin meýdança çykan “Bazel” Mohammed Elýunussiniň 17-nji hem-de Mihael Longuň 71-nji minutdaky gollary bilen ýeňiş gazanmagy başardy. “Mançester Siti” 2016-njy ýyldan soň, ilkinji gezek öz meýdançasynda ýeňlişe sezewar boldy. Umumy hasapda 5–2 utan “Mançester Siti” 2-nji gezek çärýek finala çykdy.
1-nji duşuşykda myhmançylykda 5–0 hasabynda ýeňip, çärýek finalyň bosagasyndan ädim äden “Liwerpul” öz meýdançasynda “Porto” bilen 0–0 deňme-deň oýnady. “Liwerpul” 6-njy gezek çärýek finalda çykyş eder.
“Arsenal” bilen “Atletiko” bir ädim öňde
UEFA Ýewropa ligasynda 1/8 finalyň birinji duşuşyklary oýnaldy. 3 topar myhmançylykda ýeňiş gazandy. Şolaryň birinde “Arsenal” güýçli garşydaşy “Milany” Mhitarýan hem-de Remsiniň gollary bilen 2–0 hasabynda utdy. “Borussiýa” (Dortmund) bolsa, öz meýdançasynda “Salsburgdan” 2–1 hasabynda asgyn geldi. Madridiň “Atletikosy” hem Moskwanyň “Lokomotiwini” 3–0 hasabynda ýeňip, çärýek finalyň bosagasyndan ilkinji ädimini ätdi. Jogap oýunlary 15-nji martda oýnalar. Ýewropa ligasynyň çärýek finalynyň bijeleri 16-njy martda Çempionlar ligasynyň bijelerinden soň çekiler.


text:
Şanly senäniň hormatyna täze binalaryň birnäçesini birbada ulanyşa bermek babatdaky asylly däp Türkmenistanyň uly ykdysady kuwwatynyň bardygyna, ýurdumyzyň durmuşynyň ähli ugurlarynda amala aşyrylýan toplumlaýyn özgertmeleriň netijelilidigine ynamly şaýatlyk edýär.
Täze binalaryň baýramçylyk öwüşginliklerine beslenen, ruhlandyryjy aýdym-sazlar ýaňlanýan çäklerinde tans ansambllaryndan, estrada ýerine ýetirijilerden, sazandalardan, çagalardan ybarat bolan döredijilik toparlary şanly wakalaryň hormatyna taýýarlan konsert maksatnamalary bilen çykyş edip, Berkarar döwletimiziň bagtyýarlyk döwründe amala aşyrylýan beýik işleri wasp etdiler. Dabaralaryň barşynda iň oňat gurluşykçylara gymmat bahaly sowgatlar gowşuryldy.
Paýtagtymyzyň “Parahat-7” ýaşaýyş toplumynda bazarly täze söwda merkezi dabaraly açyldy. “Bereketli” toplumy binagärlik keşbinde milli binagärligiň hem-de häzirkizaman çözgüdiniň iň oňat däplerini sazlaşykly utgaşdyrýar.
Söwda merkeziniň töweregi boýunça birinji we ikinji gatlarda ýerleşen dükanlar alty topara birleşdirilendir. Olaryň arasynda Gündogaryň söwda binalaryna mahsus bolan häsiýetleriň biri bolan giň arkalar bar.
Üsti ýapyk meýdançanyň merkezinde gök, miwe, bakja önümleriniň bölek söwdasy üçin ýerleriň birnäçesi bar. Olar türkmen topragynyň bereket baýlygyny alamatlandyrýar. Käbir söwda bölümleri et we balyk bölümleriň satuwyna niýetlenipdir.
“Bereketli” merkezinde senagat we azyk harytlarynyň, şol sanda egin-eşikleriň we aýakgaplaryň, dokma we neşirýat önümleriniň, mebelleriň, durmuşda ulanylýan himiýa önümleriniň, elektrik enjamlarynyň, gurluşyk serişdeleriň we beýlekileriň giň görnüşleriniň satmak boýunça ýöriteleşdirilen söwda nokatlarynyň 280-si göze öňünde tutuldy.
Käbir meýdançalar ýurdumyzda meşhur “Halk Markediň” saýlama önümlerini ýerlemek üçin köpugurly dükanlara bölünip berildi. Olarda hem et, şöhlat, süýt, çörek-bulka hem-de köke-süýji önümleriniň, miwe suwlarynyň, doňdurmalaryň hem-de azyk howpsuzlygy üpjün etmek, ýerli çig maly ulanmak bilen bazarlary ýurdumyzda öndürilýän önümler bilen doldyrmak ýaly döwlet wezipelerini çözmäge işjeň gatnaşýan ýurdumyzyň iri hususy kärhanalarynyň beýleki önümleriniň köpdürli görnüşleri satylýar.
Mundan başga-da Söwda toplumynda jemgyýetçilik iýmiti nokatlarynyň 20-den gowragy ýerleşdirildi. Bular şerbetli suwlaryň hem-de sýüji-köke önümleriniň baý görnüşlerini bu ýere gelýänlere hödürlejek kafeler we beýlekilerdir. Toý tutmaga niýetlenip aýratyn bina göz öňünde tutulypdyr. Täze toplumyň açylmagy bilen bu ýerde ençeme iş orunlarynyň döredilendigi hem möhümdir.
“Bereketliniň” gurulmagynda döwrebap tehnologiýalar peýdalanyldy. Ikinji gatyň söwda dükanlaryna diňe bir basgançakdan däl, eskolatorlar we diskler arkaly hem baryp bolýar. Mundan başga-da, bu ýerde amatly ammarlar göz öňünde tutulypdyr. Howa çalşygynyň we ýylatmagyň merkezleşdirilen ulgamy oňaýly howa ýagdaýyny, durnukly elektrik üpjünçiligini bolsa kiçi tranformator berekedi üpjün edýär. Merkeze girelgeleriň hersinde awtoduralgalar gurnalypdyr.
Söwda merkeziniň ýanaşyk ýerleri abadanlaşdyrylyp, ol ýerlerde bagy-bossanlyklar döredilipdir, kölegeli we iňňeli baglaryň dürli görnüşleri ekilipdir, ajaýyp ýagtylandyryjylar gurnalypdyr.
Senagatçylar we telekeçiler birleşmesiniň buýurmasy boýunça “Belent jaý” hususy gurluşyk kärhanasy tarapyndan gurlan täze toplum döwlet goldawynyň berilmegi netijesinde ýurdumyzyň hususy işewürliginiň üstünlikli ösdürilýändiginiň nobatdaky mysalydyr.
Paýtagtymyzyň täze “Bereketli” söwda toplumy söwda hyzmatlarynyň giň görnüşlerini hem-de ýokary derejesini hödürlemäge gönükdirilip, gürrüňsiz suratda paýtagtymyzyň günorta-gündogarynda iri ýaşaýyş toplumynyň barha ösýän ýaşaýyş-durmuş düzüminiň üstüni ýetirer we ýakyn wagtda aşgabatlylaryň we paýtagtymyzyň myhmanlarynyň arasynda meşhur ýerleriň birine öwrüler.
Şeýle hem şu gün paýtagtymyzda binagärlik açylyş dabaralarynyň ýene-de biri boldy--Köşi ýaşaýyş jaý toplumynda täze gurlan, Aşgabat şäheriniň günbatar böleginde çalt depginler bilen ösýän etraplaryň biriniň ýaşaýjylaryna hyzmat etjek üç gatly Saglyk öýüniň açylyş dabarasy boldy.
Maşgala bölümleriniň üçüsinden başga-da, klinikanyň düzümine bejeriş, zenanlara maslahat beriş, stomatologiýa, keselleri anyklaýyş, fizioterapiýa, bejeriş bedenterbiýesi, saglygy dikeldiş bölümleri, şeýle hem barlaghana girýär.
Täze binada maşgala terapewtleri bilen bir hatarda näsaglary dürli ugurlaryň hünärmenleri-oftalmolog, otolaringolog, newropatolog, hirurg, endokrinolog, onkolog, kardiolog, urolog, trawmotolog-ortoped, ginekolog we beýlekiler kabul ederler. Her bir näsagy çak edilýän ýüz tutmalaryň ähli görnüşleri boýunça ýokary derejeli döwebap lukmançylyk hyzmatlary bilen doly gurşap almak göz öňünde tutulandyr.
Agzalyp geçilen hünärmenleriň ygtyýarynda uly mümkinçikleri bolan täze lukmançylyk enjamlary bar. Meselem, maslahat beriş-kesel anyklaýyş bölümi elektroensefalograf, rentgen, fibrogastroskop, ehokardiograf ýaly täze enjamlar bilen enjamlaşdyrylandyr. Fizioterapiýa otagynda elektro,-ýylylyk we ýagtylyk terepiýasynyň (UBÇ, elektroforez, kwars we beýlekiler) dürli usullaryny ulanmakl üçin iň soňky kysymly enjamlar goýlupdyr.Bejeriş usullarynyň bu nusgawy toparynyň üsti suw we palçykly bejeriş bilen ýetirilipdir. Bejeriş bedenterbiýe otagynda ýörite sport enjamlary goýlupdyr.
Saglyk öýünde çylşyrymly bolmadyk hirurgiýa bejerişlerini amala aşyrmaga mümkinçilik berýän operasiýa bölüminiň barlygyny hem bellemek gerek. Bu ýerde şeýle hem gündizki stasionarlar bar. Fito-otagda bu ýere gelýän adamlara ýurdumyzda ösýän dermanlyk otlardan taýýarlanan bejeriş içgileri hödürlenilýär. Bu lukmançylyk edarasynda kitaphana, naharhana, dermanhana hem bar.
Täze Saglyk öýüniň näsaglarynyň bir günüň içinde hünärmenler bilen maslahatlaşyp, bu lukmançylyk edarasynyň çäklerinde iň bir döwrebap derejede bejeriş almak mümkinçilikleriniň bardygyny aýtmak gerek.
Ak bugdaý etrabynyň Änew şäherçesinde täze öýe göçüp gelýänlere açar gowşurmak dabarasy boldy.
Şäheriň oňaýly ýaşaýyş jaý gaznasynyň üstii 32 öýli dört gatly ýaşaýyş jaý bilen ýetirildi. Her bir öýde ýaşaýyjylar üçin döwrebap amatlyklaryň hemmesi, şol sanda otaglarynyň ýerleşişi gowulandyrylan, durmuş üpjünçilik ulgamyndan, enjamlaryň we mebelleriň zerur toplumyndan ybarat bolan döwrebap amatlyklar göz öňünde tutulypdyr.
Täze binanyň ýanaşyk çäkleriniň abadanlaşdyrylmagyna aýratyn üns berlipdir. Binanyň meýdançasy gök zolaga bürelipdir, aýmançalar gurlupdyr, ýanýodalar we amatly girelge ýollary çekilipdir. Bu ýerde awtoduralga hem-de jemgyýetçilik çärelerini geçirmek üçin ýer hem bar.
Balkanabatda Birinji şäher saglyk öýüniň dabaraly açylyşy boldy. Onuň durkuny täzelemek işini Balkan welaýatynyň häkimliginiuň tabşyrmagy boýunça “Galkan” hojalyk jemgyýetiniň gurluşykçylary ýerine ýetirdiler.
Mälim bolşy ýaly, halkyň saglygyny goramak, ilatyň ýaşaýyş derejesini yzygiderli ýokarlandyrmak hormatly Prezidentimiz Gurbanguly Berdimuhamedowyň durmuş maksatly syýasatynyň ileri tutulýan ugurlarynyň hatarynda goýlandyr. “Saglyk” döwlet maksatnamasyny durmuşa geçirmegiň çäklerinde bu ugurda ýurdumyzda düýpli netijeler gazanyldy. Häzirki wagtda ýurdumyzyň saglygy goraýyş ulgamy saglygy bejeriş edaralarynyň işiniň kämilleşdirilmegi, ýokary halkara ölçeglerine laýyk gelýän dürli ugurly saglyk merkezleriniň paýtagtda we sebitlerde ulanyşa girizilmegi netijesinde hil taýdan täze derejä çykdy.
Bütindünýä saglygy goraýyş guramasynyň kadalaryna laýyk getirilip gurlan Birinji saglyk öýi hem muňa aýdyň mysalydyr. Üç gatly binada näsaglara ýokary derejeli bejeriş we keselleri anyklaýyş kömeklerini bermek, näsaglykdan soň saglygy we zähmet ukyplylygy diketmek üçin ähli şertler döredilendir. Iň döwrebap lukmançylyk tehnikalary bilen enjamlaşdyrylan maşgala lukmanlarynyň otaglary, şeýle hem terapewtik, urologiýa, oftalmologiýa, hirurgiýa, döwük-ýenjik bejeriş, stamatologiýa, ýokanç keseller, immunologiýa, akuşerlik we ginekologiýa, LOR, flýuorografiýa, gastroendoskopiýa, UZI, EKG, bejeriş-dikeldiş bedenterbiýesi we beýlekiler olaryň hyzmatynda goýlandyr.
Mundan başga-da, düýpli täzelenen Saglyk öýünde biohimiýa barlaghanasy, fizioterapewtik bölümi, gündizki stasionar bar. Lukmançylyk enjamlary we we apparaturalary Germaniýanyň, Ispaniýanyň, Koreýa Respublikasynyň we Ýaponiýanyň esasy öndürijilerinden alnandyr.
Şu gün günbatar sebitiň dolandyryş merkezinde döwrebap ýaşaýyş jaýyny ulanyşa bermek mynasybetli bolan açylyş dabarasy hem aýdyň milli öwüşginlikleri bilen tapawutlandy. Bu jaý maýplar we durmuş goldawyna aýratyn mätäçlik çekýän beýleki raýatlar üçin niýetlendirilendir.
Ir bilen Balkanabadyň iri ýaşaýyş jaý toplumlarynyň biri bolan 13-nji kiçi etrapçasynda ýerleşýän täze binanyň meýdançasynyň öňünde uly türkmen toýy ýaýbaňlandy. Howa şarlarynyň girlýandlary hem-de reňkli baglar bilen bezelen öýüň gapdalynda milli ak öýler hem dikilipdir. Asyrlar boýy emele gelen asylly däbe görä, täze jaý toýuna köpsanly myhmanlar geldiler. Olaryň hatarynda durmuş taýdan ähmiýetli bolan bu taslamany ýerine ýetiren “Türkmennebit” Döwlet konserniniň gurluşykçylary we beýleki işgärler hem bar.
Bir we iki otagly öýleriň 48-sini öz içine alýan bu dört gatly jaý mümkinçilikleri çäkli adamlar üçin ýöriteleşdirilip gurlupdyr. Hususan-da, bu ýerde girelge eňňitleri, tutawaçlar, giňeldilen geçelgeler we beýlekiler göz öňünde tutulypdyr. Şunuň bilen birlikde bu öýler häzirki zaman ýaşaýyş jaýyna bildirilýän iň ýokary talaplara laýyk gelýär. Olar amatly ýerleşdirilişi, beýik potolakly ýagty otaglardan we giň aşhanalardan ybaratdyr. Şeýle hem täze jaýyň daş-töwereginde söwda merkezinden, çagalar baglaryndan, mekdepden ybarat bolan zerur durmuş düzüminiň bardygyny hem aýtmak bolýar. Munuň özi raýatlaryň ýokarda agzalan gatlaklary we olaryň maşgala agzalary üçin örän wajypdyr.
Daşoguz welaýatynyň edara ediş merkezinde, Daşoguz şäherinde maýplar we ilatyň durmuş goldawyna aýratyn mätäçlik çekýän beýleki gatlaklary üçin täze köp öýli ýaşaýyş jaýy ulanmaga berildi. Munuň özi ýurdumyzda bu ugurdaky döwlet syýasatynyň maksada laýyk we yzygiderli geçirilýändiginiň nobatdaky subutnamasy boldy.
Dört gatly binada bir, iki we üç otagly öýleriň 48-si ulanylmaga berildi. “Türkmendemirbetonönümleri” önümçilik birleşiginiň Daşoguzdaky kärhanasynyň işgärleri tarapyndan bina edilen jaý şäheriň täze ösen infrastrukturaly ýaşaýyş jaý toplumy emele gelýän böleginde—Görogly köçesiniň boýunda hem-de günorta-günbatar böleginde ýerleşýär.
Ýylylygy, suwy we elektrik energiýasyny bermegiň awtomatlaşdyrylan ulgamy bilen üpjün edilen täze binada aýratyn alada we öňdengörüjilik bilen täze göçüp gelýänleriň amatly ýaşamaklary üçin ähli zerur şertler döredilipdir. Binanyň ähli girelgeleri maýplap üçin ýörite girelge eňňitleri bilen enjambaşdyrylypdyr, giň we ýagty öýleriň bezegleri üçin iň döwrebap serişdeler peýdalanylypdyr. Aşhana jaýlary zerur durmuş tehnikalary we mebelleri bilen üpjün edilipdir.
Täze binanyň daş-töweregi ýaşyl zolaga bürelip, doly abadanlaşdyrylyp. Bu ýerde sport we çagalar üçin oýun meýdançalary jemgyýetçilik çärelerini geçirmek üçin ýapyk meýdança göz öňünde tutulypdyr.
Şol gün Daşoguz şäherinde döwrebap işewürler merkeziniň täze binasynyň dabaraly açylyşy boldy. Ol ýurdumyzyň Senagatçylar we telekeçilik birleşmesiniň tabşyrygy boýunça “Tumar” hususy kärhanasy tarapyndan guruldy.
Täze desga bäş gatly jaýdan we birnäçe köp gatly desgalardan ybarat bolan bitewi binagärlik toplumyny öz içine alýar. Onuň aşaky gatlarynda Senagatçylar we telekeçilik birleşmesiniň welaýat bölümleri işewürler mekdebi, “Rysgal” paýdarlar- täjirçilik bankynyň ýerli bölümçesi ýerleşipdir.Ýokarky gatlar dürli işjeň düzümleriň edara jaýlary üçin berlipdir. Binanyň gapdalynda iki we üçi orunlyk ähli amatlyklary bolan iki gatly myhmanhana gurlupdyr.
Toplumyň merkezi binasynyň iki gapdalynda bu ýeriň umumy binagärlik we bezegçilik çözgütleri bilen sazlaşykly utgaşýan üç gatly binanyň ikisi gurlupdyr.
Olaryň biri bolan “Toý mekany” dabaralary geçirmek üçin niýetlendirilendir. Bu binanyň birinji we ikinji gatlarynda degişlilikde 200 we 500 orunlyk zallar, aşhana we ammar jaýlary bolan giň banket zallarynyň ikisi gurlupdyr. Binanyň üçünji gaty bolsa gözellik salony, fotosudiýa we işçi jaýlar üçin bölünip berlipdir. Bu ýerde şeýle hem bilýard oýnamak üçin zal hem-de uly bolmadyk kinoteatr bar.
Söwda we dynç alyş merkezi ýerleşen beýleki binanyň ähli gatlary diýen ýaly dürli senagat we azyk harytlary dükanlaryna, şol sanda ýurdumyzyň we daşary ýurtlaryň saýlama önümleri üçin dükanlara bölünip berlipdir. Iň kiçijik körpeler üçin niýetlenilen üçünji gatda bolsa dürli oýun enjamly oýun merkezi we “Böwenjik” atly çagalar kafesi bar.
Işewürler merkeziniň abadanlaşdyrylan çäginde şeýle hem bouling we spa-salon üçin bina, ýeňil maşynlary bejerýän ussahana we ýeňil maşynlaryň şaýlaryny satýan dükanlar, iki awtoýuwalga iki sany amatly kafe ýerleşýär.
Ýurdumyzyň gündogar sebitinde açylyş dabaralary maýplar we ilatyň durmuş goldawyna aýratyn mätäçlik çekýän beýleki gatlaklary üçin niýetlenen dört gatly jaýyň açylmagyndan başlandy. Bu bina Türkmenabat şäherinde welaýat keselleri anyklaýyş merkeziniň we gaýragoýulmasyz tiz kömek merkeziniň golaýynda ýerleşýär. Täze jaýda aşhanalar bilen enjamlaşdyrylan ýagty otaglary bolan bir, iki we üç otagly öýleriň 48-si bar. Bu öýlerde fiziki taýdan mümkinçilikleri çäkli bolan adamlar üçin ähli amatly şertler döredilipdir.
Jaýyň ýakyndaky çäklerinde dynç almak üçin ýaşyl zolak, sport we çagalar üçin oýun meýdançalary jemgyýetçilik çärelerini geçirmek üçin jaý gurlupdyr.
Şu gün Türkmenabatda täze jaýlara göçüp barýanlara hem ulanyşa girizilen dört gatly amatly jaýlaryň ikisiniň açarlary gowşuryldy. Ol jaýlaryň her birinde 24 öý bar.
Mundan başga-da, welaýatyň edara merkeziniň döwrebap binagärlik toplumynyň üsti Bitarap Türkmenistan köçesiniň—merkezi şaýoluň gyrasynda gurlan täze jaýlaryň toplumy bilen dolduryldy.
Munuň özi Senagatçylar we telekeçilik birleşmesiniň welaýat birleşigine degişli işewür merkezi we “Lebap” söwda we dynç alyş merkezdir. Onuň gatlarynyň bäşisinde “Rysgal” paýdarlar täjirçilik bankynyň filiýalynyň we Senagatçylar we telekeçilik birleşmesiniň welaýat birleşiginiň edara jaýlary ýerleşýär. Bu ýerde şeýle hem döwrebap guramaçylyk tehnikalary usulyýet we beýleki serişdeler bilen enjamlaşdyrylan, işewürligi alyp barmagyň esaslaryny öwredýän telekeçilik mekdebi işlär.
Toplumda ýerleşýän söwda we dynç alyş merkezleriniň köpsanly desgalary söwda we hyzmatlaryň dürli görnüşlerini hödürleýän supermarketiň düzümleri ýerleşýär. Bu ýere alyjylaryň ygtyýaryna köpsanly düri dükanlardan başga-da, bouling oýny üçin meýdança, bilýard, kinozal, oýun awtomatly çagalar dynç alyş şäherçesi, restoran we kafe bardyr. “Baş bina” hojalyk jemgyýetiniň gurluşykçylary tarapyndan gurlan işewürler toplumynda 500 orunlyk “Toý mekany” we beýleki desgalar ýerleşdirilipdir.
Şu gün Halaç etrabynyň dolandyryş merkezinde çeper halyçylyk fabriginde täze kuwwatlyklaryň döwrebaplaşdyrylmagy we işe girizilmegi mynasybetli uly baýramçylyk dabarasy boldy. Bu ýerde döwrebap haly dokaýan stanoklar guruldy.
“Altyn gum” hususy kärhanasynyň hünärmenleri tarapyndan täze kärhanada naharhana, saglyk bölümçesi, suwa düşülýän , dynç alyş otagy bar. Goşmaça ýüzlerçe iş orunlarynyň döretmäge mümkinçilik berýän täze önümçilik kuwwatlyklarynyň işe girizilmegi bilen halaçly halyçylar içerki we daşaky bazarlarda uly isleg bildirilýän ýokary hilli türkmen halylarynyň has köp mukdaryny dokarlar.
Mary şäherinde gök-miwe önümleriniň birwagtda 3 müň tonnasyny saklamaga niýetlenen täze döwrebap sowadyjy ammar ulanmaga berildi.
Obasenagat toplumynyň önümçilik kuwwatlyklaryny artdyrmak, daşary ýurtlardan getirilýän harytlaryň ornuny tutýan önümleri öndürmek boýunça maksatnamany amala aşyrmak, ilaty tutuş ýylyň dowamynda ter gök-miwe önümleri bilen üpjün etmek şu günüň möhüm wezipesi bolup durýar. Pudakda gök-miwe önümlerini saklamagyň täze ulgamy şol wezipäni çözmäge gönükdirilendir.
3,5 gektar meýdany eýeleýän täze desga Azyk senagaty döwlet birleşiginiň buýurmasy boýunça ýerli hususy kärhananyň hünärmenleri tarapyndan bina edildi hem-de Germaniýanyň, Gollandiýanyň, Türkiýäniň öňdebaryjy öndürijileriniň ýöriteleşdirilen enjamlary bilen üpjün edildi.
Ammarda ulanylýan kompýuterleşdirilen sowadyş ulgamy bu ýerde saklamak üçin goýlan gök we miwe önümleriniň görnüşlerine baglylykda, sowadyjy kameralarda howanyň amatly temperaturasyny we çyglylygyny saklamaga takyk gözegçilik eder. Sogan we ýeralmasy üçin niýetlenen bölümler awtomatiki ýelejiretmegiň aýratyn ulgamy bilen üpjün edildi. Munuň özi önümleriň harytlyk görnüşini we hilini uzak wagt saklamaga mümkinçilik berýär.
Desganyň esasy bölegi sowadyjy kameralaryň 23-sinlen ybarat bolup, olaryň 12-si miweleri saklamaga, 7-si gök önümler üçin hem-de 4-si deslapdan sowatmak üçin niýetlenendir. Binada önümleri saýlamak we gaplamak üçin awtomatlaşdyrylan ulgamlaryň 3-si oturdyldy. Ammar bölümleriniň hemmesi gök we miwe önümlerini saklamak üçin tekjeler, ýörite gaplar bilen üpjün edildi. Bu ýerde olary ugratmak hem-de sarp edijilere ýetirmek üçin ýük ýükleýji elektrokarlar hem-de dürli agramdaky ýükler üçin niýetlenen awtomobil sowadyjylar bar.
Täze desganyň döwrebap tehniki enjamlar bilen üpjün edilen dolandyryş binasynda Mary welaýatynyň “Miwe” oba hojalyk senagat birleşigi ýerleşdi. Bu ýerde ammara getirilýän hem-de söwda merkezlerine we bazarlara ugradylýan ter gök önümleriniň hilini barlaýan barlaghana hem göz öňünde tutuldy.
Desganyň çäginde ýük awtoulaglary üçin duralgalar, transformator bekedi, gözegçilik-geçiriji bölüm, suw üçin çelekler hem-de awtomatlaşdyrylan tereziler ýerleşdirildi.
Şu günki açylan täze desga welaýatda azyk pudagynyň düzümini yzygiderli döwrebaplaşdyrmakda nobatdaky ädim boldy. Bu bolsa hormatly Prezidentimiz Gurbanguly Berdimuhamedowyň ilaty özümizde öndürilýän oba hojalyk önümleri bilen doly üpjün etmek, ýurdumyzyň bazarlarynda azyk bolçulygyny berkitmek boýunça öňde goýlan wezipelerini üstünlikli çözmegiň maksatlaryna laýyk gelýär.
Halkara Bitaraplyk gününe gabatlanan açylyş dabarasy mynasybetli ammaryň awtoulaglarynyň üsti hormatly Prezidentimiziň adyndan baýramçylyk sowgatlary – täze sowadyjy awtoulaglaryň 8-si hem-de awtokarlaryň 4-si bilen ýetirildi.
Welaýatda täze desgalaryň ýene-de biri şu gün Ýolöten etrabynyň dolandyryş merkezinde açyldy. Bu ýerde täze gurlan “Bagtyýarlyk şuglasy” atly çagalar meýdançasy uly baýramçylygyň öňüsyrasynda şäheriň ýaşaýjylary üçin ajaýyp sowgat boldy.
Dynç alyş seýilgähi şäheriň merkezi böleginde abadanlaşdyrylan we bagy-bossanlyga bürelen çäkde ýerleşdirildi. Bu ýerde pürli hem-de saýaly agaç nahallarynyň we gülleriň 2 müň düýpden gowragy oturdyldy.
Taslama “Söýli” hususy kärhanasynyň hünärmenleri tarapyndan amala aşyryldy, olar çagalaryň dynç alyş wagtyny açyk howada amatly, gyzykly geçirmegi üçin tagalla etdiler. Häzirkizaman inženerçilik-tehniki çözgütlere laýyklykda hem-de ekologiýa taýdan arassa serişdeleriň esasynda gurlan desga seýilgäh – tebigy binagärligiň desgalar toplumy bolup durýar.
Onuň çäginde dürli hiňňillikler we sallançaklar ýerleşdirildi. Ýük düzümi we erteki gahrymanlaryny özünde jemleýän demir ýoly körpeleri has-da begendirse gerek.
Ýetginjekler üçin bir uly we körpeler üçin bir kiçi bökülýän meýdançalar hem çagalarda örän uly kanagatlanma duýgusyny döreder.
Gezelenç ýodalary dürli reňkli çüwdürimiň hem-de dynç almak üçin telärleriň ýanyna alyp barýar, bu ýerde möwsümleýin howa şertlerine baglylykda howanyň yssy wagty günüň şöhlesinden ýa-da ýagyşdan goranmak bolýar.
Söýgüli erteki gahrymanlarymyzyň keşpleri şekillendirilen dürli oturgyçlar we bannerler hem çagalar meýdançasynyň bezegine öwrülip, dürli öwüşginler bilen ünsüňi özüne çekýär. Elbetde, bu ýerde dürli tagamly doňdurmalary, süýji-kökeleri we içgileri dadyp bolýar.
©Seýsmiki Taýdan Durnukly Gurluşygyň Ylmy-Barlag Instituty


text:
15 Haziran 2015 Pazartesi
Aşgabatda Halkara Ylmy Maslahat Işini Tamamlady
Türkmen paýtagtynda “Berkarar döwletimiziň bagtyýarlyk döwründe ylym, tehnika we innowasion tehnologiýalar” atly halkara maslahatynyň ikinji--jemleýji güni boldy. Oňa dünýäniň 20-den gowrak ýurdundan görnükli alymlar gatnaşdylar.
Maslahata gatnaşyjylaryň belleýşi ýaly, onuň däp boýunça ýurdumyzda her ýyl giňden bellenilýän 12-nji iýunda—Ylymlar gününiň öň ýanynda geçirilmegi Türkmenistanyň milli ykdysadyýetimize iň öňdebaryjy ylmy tejribäni, innowasion tehnologiýalary giňden ornaşdyrmaga, halkara ylmy merkezleri we guramalary bilen ylmyň wajyp ugurlary boýunça hyzmatdaşlygy, köptaraply ylmy-tehnologiýk aragatnaşyklary ýola goýmaga, ylmyň maddy-enjamlaýyn binýadyny has-da pugtalandyrmaga, ýurdumyzy ylmyň dürli meseleleri boýunça halkara maslahatlarynyň geçirilýän merkezine öwürmäge ugur alandygyna aýdyň şaýatlyk edýär.
Maslahatyň şu günki çäreleriniň maksatnamasyna laýyklykda, Tehnologiýalar merkezinde “Täze senagat-innowasion tehnologiýalar” mowzugy boýunça mejlis geçirildi. Magtymguly adyndaky Türkmen döwlet uniwersitetinde ekologiýa we biotehnologiýalar meselelerine garaldy. “Lukmançylykda we derman öndürmekde innowasion tehnologiýalar ” bölümi Türkmen döwlet lukmançylyk uniwersitetinde geçirildi. Ynsanperwer ylymlaryny we halkara gatnaşyklaryny ösdürmegiň ugurlaryny öz içine alýan mowzuk bolsa, Türkmenistanyň Ylymlar Akademiýasynyň Taryh institutynda alymlaryň çykyşlaryny kesgitledi.
Şol bölüm mejlislerinde alymlaryň ýerasty suwlary peýdalanmak we şor suwlary aýyrmak, uglewodorodlary almakda we gaýtadan işlemekde innowasiýalar, geomaglumat ulgamlarynyň işlenip taýýarlanmagy, meýdanlaryň hasyllylygynyň we öri meýdanlaryň netijeliliginiň ýokarlandyrylmagy, suwdan oýlanyşykly peýdalanmak we bag oturtmak, bejermegiň innowasion usullary we derman serişdeleri, önümçilik işleriň awtomatizasiýasy we köpsanly beýlekiler ýaly ylmy işleriň ugurlary boýunça çykyşlary aýratyn gyzyklanma döretdi.
Maslahata gatnaşyjylaryň paýtagtymyzyň ýokary okuw mekdepleriniň professor-mugallymlar düzümi we talyplary, Türkmenistanyň Ylymlar akademiýasynyň ylmy-barlag edaralarynyň alymlary bilen duşuşyklarynda düýpli ylmy-barlaglary alyp barmak, ylym pudagy üçin ýokary derejeli hünärmenleri taýýarlamak, älem giňişligini öwrenmegiň we özleşdirmegiň häzirki zaman usulyýeti, şeýle hem ylmy-tehniki ösüşiň ileri tutulýan ugurlary boýunça halkara ylmy jemgyýetçiligi bilen hyzmatdaşlygy pugtalandyrmagyň wezipeleri ýaly wajyp meseleler boýunça özara pikir alşyldy.
TYA-nyň Tehnologiýalar merkezinde ylmy maslahatyň ýapylyş darabasynyň barşynda oňa gatnaşyjylar hormatly Prezidentimiz Gurbanguly Berdimuhamedowa Ýüzlenme kabul etdiler. Şonda wekilçilikli ylmy maslahatyň guramaçylygynyň ýokary derejesi üçin çuňňur hoşallyk bildirilip, türkmen we dünýä ylmyny ösdürmegiň bähbidine geçirilen özara pikir alyşmalaryň ýokary netijeliligi bellenildi.
Kaydol: Kayıt Yorumları (Atom)


text:
Şu gün, ýagny 9-njy fewralda Günorta Koreýada Gyşky Olimpiýa oýunlary dabaraly ýagdaýda açylýar. Gyşky Olimpiýa oýunlaryna Türkmenistanyň sportsmenleri gatnaşmaýar.
Her dört ýyldan bir gezek geçirilýän Gyşky Olimpiýa oýunlary bu gezek Günorta Koreýanyň Phýongçhang şäherinde geçirilýär.
9-njy fewralda açylyş dabarasyna gatnaşýan döwletleriň toparlarynyň başynda, adatdakysy ýaly Gresiýanyň delegasiýasynyň barjakdygy aýdyldy. Günorta we Demirgazyk Koreýalaryň bilelikde çykyş etjek komandasyna aýratyn üns beriljekdigi bellenýär. Halkara Olimpiýa komiteti Demirgazyk Koreýanyň komandasynyň çykyş etmegi baradaky karary ýanwar aýynda yglan edipdi. Demirgazyk Koreýa Gyşky olimpiýa oýunlaryna 22 sportsmenini ýollady. Olar hokkeý, buzda şekilli taýmak, şort-trek, dagdan lyžaly typmak we lyžaly ýaryş ýaly sport görnüşlerinde çykyş ederler. Demirgazyk Koreýanyň ýolbaşçysy Kim Ýong Unyň uýasy Kim Yo Jongyň hem gatnaşjagy habar berildi.
Gyşky olimpiýa oýunlarynyň açylyş dabarasyna 20 çemesi ýurduň döwlet we hökümet baştutanlarynyň barjagyna garaşylýandygy aýdyldy. Daşary ýurtly ýokary derejeli myhmanlaryň arasynda, ABŞ-nyň wise-prezidenti Mike Pensiň gatnaşjagy mälim edildi.
Phýongçhang şäherinde geçýän olimpiadada Orsýetiň sportsmenleri Olimpiýa oýunlarynyň baýdagy astynda çykyş ederler. Dekabrda Halkara olimpiýa komiteti Orsýetiň ýygyndy komandasynyň Gyşky olimpiada gatnaşmagyna gadagançylyk girizip, barlaglaryň Orsýetde sportsmenleriň doping ulanmagynyň döwlet tarapyndan guramalaşdyrylmagynyň subut edilendigini aýtdy. Orsýet aýyplamalary ret etdi. Sport boýunça halkara arbitraž sudy (CAS) Gyşky olimpiýa oýunlaryna gatnamak mümkinçiligine eýe bolmak üçin, şikaýat bilen ýüz tutan 47 orsýetli sportsmeniň arzyny ret etdi.
9-25-nji fewral aralygynda Pýonçhanda geçiriljek 2018-nji ýylyň Gyşky Olimpiýa oýunlarynda medallaryň 102 komplekti ugrunda bäsdeşlik geçer. Dünýäniň 90 ýurdundan jemi 2500 sportsmen Olimpiadanyň 15 sport görnüşi boýunça bäsleşer. Olimpiadanyň programmasyna biatlon, bobsleý, kerling, buzda ýügürmek, dagdan lyžaly typmak, lyžaly goşa bäsdeşlik, buzda şekilli taýmak, skeleton, snoubord, gristaýl, hokkeý, sankaly sport, lyžaly tramplinden bökmek, şort-trek ýaly sportuň gyşky görnüşleri girizildi.
Türkmenistanyň sportsmenleri Gyşky Olimpiýa oýunlaryna şu çaka çenli gatnaşmaýar.
Yssy howa şertli Türkmenistanda gyşky sport görnüşlerinden hokkeýe we buzda şekilli taýmak sportuna 2000-nji ýyllaryň ortalarynda resmi derejede aýratyn üns berilip başlandy.
Milli komandalar 2006-njy ýylda Aşgabadyň Arçabil köçesinde gurlan, 1000 tomaşaça niýetlenen, il içinde “Buz köşgi” ýa-da “Hokkeý köşgi” diýlip atlandyrylýan merkezde türgenleşýärler.
Milli metbugatda Türkmenistanda hokkeý sportunyň ösýändigi, türkmen türgenleriniň köpelýändigi, olaryň daşary ýurtly, şol sanda Orsýetli, Belarusly trenerler tarapyndan taýýarlanýandygy we Gazan, Minsk şäherlerinde türgenleşýändigi habar berilýär. Döwlet telewideniýesinde ýurduň prezidenti Gurbanguly Berdimuhamedowyň buzda taýýandygy hem görkezilipdi.
Aşgabatda her ýylda Türkmenistanda hokkeý boýunça milli çempionaty, şeýle-de GDA ýurtlaryň komandalarynyň halkara ýaryşlary geçirilýär.
Türkmenistanda ýurtda hokkeý boýunça 10 çemesi komanda bolup, şol sanda güýç gulluklaryna degişli toparlar bar. Iň güýçli komandalaryň arasynda Içeri işler ministrliginiň “Galkan” komandasy agzalýar.
Türkmen resmileri Türkmenistany sport boýunça dünýä derejesinde tanalýan ýurda öwürmek boýunça yglan eden maksatnamasyna garamazdan, türkmen sportsmenleri şu çaka çenli Olimpiada oýunlarynda öňe saýlanyp bilmedi. 2016-njy ýylda Braziliýanyň Rio-de Žaneýro şäherinde geçirilen soňky tomusky olimpiýa oýunlaryna Türkmenistan 9 türgen ýollady we olaryň hiç biri medal gazanmady.
Türkmenistan 2017-nji ýylda öz taryhynda ilkinji iri halkara ýaryşyny geçirdi. Aşgabatda sentýabrda geçirilen Ýapyk binalarda we söweş sungaty boýunça V Aziýa oýunlarynda, ýurduň öz sportsmenleriniň 245 medal, 89 – altyn, 70 – kümüş we 86 – bürünç medal alandygy habar berildi. “Aşgabat-2017” oýunlaryndan 4 aý geçensoň, baýrakly orunlary eýelän türkmen türgenleriniň birnäçesiniň netijeleri ýatyrylyp, medallary alnyp, käbirlerine hatda uzak möhletli türme tussaglygy berildi. Türkmenistan bu meseläni resmi derejede kommentirlemedi.


text:
NextTM hödürleýar
Halanan ýazgylar
Bölümler
Soňky jogaplar
Berkarar döwletimiziň bagtyýarlyk döwrüniň her bir güni il ýurt ähmiýetli tutumly işleriň rowaç alýan şowly başlangyçlaryna beslenýär. Hormatly Prezidentimiziň şu ýylyň 12-nji ýanwarynda geçirilen mejlisinde ,,Amul-Hazar 2018” atly halkara awtoralli welosiped we ylgaw ýaryşlarynyň ýaş nesilleriň sagdyn ruhda terbiýelenmegine, sport bilen yzygiderli meşgullanmagyna uly ýardam etmelidigini belläp geçdi. Bu guralan ýaryş Türkmenistanly sürüjilere uly synag bolmak bilen olaryň öňünde uly borjuň durýandygyna düşünýärler. Bu ýaryş taryhy bir ýatdan çykmajak hadysadyr.
2018-nji ýylda geçiriljek bu uly bäsleşigiň halkara derejesinde geçirilýän uly sport çäreleriň sanawyna girýänligi sport söýüjilere ýene bir gezek buýsandyrdy.
Beýik Ýüpek ýoly asyrlaryň dowamynda halkara dostlukly gatnaşyklara getiren bolsa,bu gün ol ýol Türkmenistanly awtosürüjileri kämilleşdirýän, kynçylykly uzak ýollarda, çarkandakly ymgyr çöllerde päsgelçilikleri ýeňip geçmekde synag ýaryşy bolup durýar. Uly üstünlikler gazanmagyna ynam we ýeňiş uçgunlaryny, tutaşyp alawlamagyna ruhy taýdan berk sütün bolup durýar. Bilşimiz ýaly türgenler dost-doganlygyň ilçileri bolup, häzirki wagtda gaýdatan täze görnüşde dikeldilýän şöhratly Beýik ýüpek ýolunyň ähmiýetiniň, onuň dost-doganlyk gatnaşyklaryny pugtalandyrmakdaky bitirýän halkara derejesindäki abraýyny has-da ýokary galdyrýar.
Halkymyzyň “Amul-Hazar 2018” bäsleşigine gatnaşyjy awtosürüjilere bolan deňsiz-taýsyz guwanjy söýgüsi olaryň uly ýeňişleri gazanmagyna ýardam eder. Bu biziň ,,Sagdyn durmuş” ýörelgämiziň netijesinde uly ýeňişlere ruhlandyrýar. Gahryman Arkadagymyzyň Ýurdumyzyň syýasy, medeni, ykdysady ösüşleriniň ýene bir gezek ilerlemegine tarap gönükdirilen syýasy-jemgyýetçilik çäreleriniň biri bolan bu bäsleşik hasda ýokary netijeleriň gazanylmagyna getirer.
Bu ýaryşyň geçirilmegi Watanymyzda awtosportyň durnukly ösdürilýändigini,onuň halkara derejesine ýetirlmegine mümkinçilik döreder.
“Amul-Hazar 2018” bäsleşigine ak pata berip türgenlerimiziň ýeňişe bolan ynamyny berkitmäge we Beýik Ýeňişleriň eýesi bolmaga ruhy goldaw berýän Hormatly Arkadagymyzyň başlan tutumly işleri rowaç alsyn! Jany sag, belent başy aman bolsun!


text:
Dokumentler, karz almak üçin bank edara görnüşli taraplara ygtyýar berýär:
- Karz zaýawkasy ýa-da arza
- Telekeçi- meýilnamasy
- İň soňky hasabat wagtynyň balansy we öňki 3 ýylyň balansy
- Girdejiniň we ýitginiň hasaby
- Şertnamaň nusgasy, karz harytlary tassyklamaga hasap- fakturasy, ýerine ýetirýän işiňiz, wezipäňiz
- Esaslandyryjynyň dokumentleriniň nusgasy, edara görnüşli taraplaryň bellenendiginiň şahadatnamasy, we edaralaryň ýeketäk döwlet sanawyndan göçürme
- Nusgasy golly, möhurli kartoçkasy, tassyklanan nararius ýa-da ýokarda durujy guramalar
Karz bermegiň jikme-jik şertleri bilen Siz gös-göni bankda tanşyp we Türkmenistanyň daşary ykdysady döwlet bankynyň karz işgärlerinden hünärli maslahat alyp bilersiňiz.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
ILKINJI GIJÄNIŇ PYNHAN SYRLARY... WE ÝALŇYŞLYKLARY
Maşgala gatnaşyklarynyň başlangyjyny goýyan ilkinji gije baradaky maglumatlaryň pynhan gatnaşyklaryň gözbaşy bolup durýanlygy hemmämize mälimdir. Bu pynhanlyk iki sany ýaş juwanyň (indi bolsa är-aýalyň) arasynda bolup, uzak ýyllar dowam etjek är-aýal gatnaşyklarynyň başlangyjyny başlaýar, olaryň jynsy gatnaşyklarynyň birinji "kerpijini" goýýar.
El degmedik gyzyň gyzlygynyň (gyzlyk perdesi) alynmagyna "deflorasiýa" diýilýär. Bu söz latynçadan terjime edilende, "de" - aýyrma, "floris" - gül, ýaşlyk, gyzlyk manyny aňladýandyr.
Adamzadyň taryhynyň dürli döwürlerinde, dürli halklarda gyzlyk perdesine aýry-aýry garaýyşlar bolupdyr. Orta asyrlarda durmuşa çykýan gyzyň gyzlyk perdesini alyp, "ýol açmagy" hormatlanýan feodala tabşyrypdyrlar. Öz krepostnoý saklanýan gyzlaryny durmuş ýoluna ugratmak onuň diňe bir hukugy däl-de, keramatly borjy diýip hasaplanypdyr.
Fransuz etnografy Pýer Cordonyň ýazmagyna görä, uly mülkleriň eýesi bolan gersoglar ýylda ýüzlerçe durmuşa çykýan gyzlar bilen ilkinji gijäni geçirip, olary öýlenýän ýaş ýigide gowsurypdyrlar. Eger mülk eýesi bu iş üçin gaty garry bolsa, onuň işini oňa derek ogullarynyň ýa-da hyzmatkärleriniň biri ýerine ýetiripdir. Feodalçylyk döwründe ilkinji gijäni geçirmek hukugy takwa adamlara hem tabşyrylypdyr.
Arunto atly papuas taýpasynda bolsa aslynda feodallar hem ýok ekeni. Öýlenýän ýaş ýigit öz gelinliginiň gyzlygyny 2-3 sany ýakyn dostlaryna almaga tabşyryp, diňe şondan soň toý dabarasynyň başlanýanlygyny habar beripdir.
Russiýanyň demirgazyk halklarynyň käbirinde, ilkinji gijede dökülýän gan bilen bilelikde erkek adama ata-babalarynyň gargyşy hem inýär diýen düşünje bolupdyr. Şonuň üçin hem, gyzlygy almak üçin olar başga milletden bolan erkek adamyny çagyryp, özlerini gargyşdan halas edipdirler.
Köp halklarda gyzlygy almany aýallara tabşyrypdyrlar. Düzgün bolşy ýaly, olar taýpanyň sylanýan ýaşuly aýallary, tebipler ýa-da jadygöýler bolupdyr. Meselem, mbotu afrikan taýpasynyň tebip aýallary gyzlyk perdesini haýwanyň süňkünden ýasalan ýiti iňňe bilen deşýän ekenler. Filippin adalarynda bolsa, ene-atalar gyzlarynyň gyzlyk perdesinden ol 10 ýaşamaka dynmaga çalşandygy barada taryhy maglumatlar bardyr. Köp halklarda gyzlygy almak gyzyň ene-atasyna tabşyrylypdyr. 3 asyr mundan ozal Peruda enä öz gyzyny deflorasiýa etmek tabşyrylýan ekeni. Sumatra adasynda bolsa ilkinji gijäni geçirmek hukugy gyzyň kakasyna berilipdir.
Ýöne gyzlygy almaklygyň wajyplylygy hemme ýerde beýle ähmiýetli bolmandyr. Polýak seksology S. Kinessyň bellemegine görä, Hindistanyň, Braziliýanyň, Çiliniň käbir dini jemgyýetçilik gatlaklarynda "gyzlyk perde" diýen düşünje asla hem bolmandyr. Eneleriň öz gyzjagazlaryny jan edip ýuwundyrýanlygy netijesinde, olar kiçi ýaşdaka gyzlyk perdesinden mahrum bolýan ekenler. Olaryň pikir etmegine görä, durmuşa çykan gyzyň gyzlyk perdesiniň saklanylmagy gyzyň terbiýesizliginden we hapysalygyndan habar beripdir...
Biziň döwrümizde, jemgyýetçilik, maşgala gatnaşyklarynyň we ahlak häsiýetleriniň üýtgemegi netijesinde gyzlyk perdesine bolan garaýyş hem üýtgedi. Ýaşlaryň köpüsi oňa arassalygyň, ahlak päkligiň, ýaşlygyň nyşany höküminde garasa, käbir ýaş oglan-gyzlar üçin bu düşünje hiç bir çuň manyny aňlatmaýar. Ýöne biziň gürrüňdeşligimiz asla ahlak ýörelgeleri barada däl. Bu babatda her kimiň öz garaýşy bar.
Jemgyýetçilikde sorag edilmeleriň görkezişi ýaly, ilkinji gije bilen baglanşykly kynçylyklar her bäşinji ýaş çatynjada ýüze çykyp bilýändir.
Ýaş gelinler ýa-da çatynjalar bilen söhbetdeşlik geçirip, ýüze çykan kynçylyklaryň anygyna ýetilende esasy sebäpleri anyklap bolýar. Ilkinji gijäniň "süýjüligi" birnäçe sebäplere görä üýtgäp biler:
- Ýaş juwanlaryň jynsy gatnaşyklarynyň fiziologiýasy (we anatomiýasy) baradaky düşünjesiniň ýeterlik bolmazlygy;
- Gyzlyk perdesi ýyrtylanda ýüze çykýan gan akma baradaky nädogry düşünje;
- Öýlenýän ýaş ýigit tarapyndan goýberilýän säwlikler.
Gyzlyk perdesi bir ýa-da iki, käwagt ondan hem köp ýerinden ýyrtylyp biler. Köplenç perdäniň aşaky bölegi ýyrtylýandyr. Ýyrtylmada ýüze çykýan gan akma häsiýeti hem perdäniň gurluşyna, gyzyň ýaşyna, ýyrtylmanyň düşen ýerine bagly bolýar. Köp ýaş ýigitlerde gyzlyk perde ýyrtylanda gan köp mukdarda akmaly diýen nädogry düşünje bardyr. Süýnmäge ukyply, ýuka perde ýyrtylanda ganyň we agyrynyň güýçli bolmazlygy mümkindir. Käbir gyzlarda dogabitdi gyzlyk perdesiniň bolmazlygy ýa-da sportuň käbir görnüşleri bilen meşgullanmak netijesinde perdäniň öň ýyrtylmagy hem agyry we gan akmany döredip bilmez. Tersine, etlek we galyň perdäniň ýyrtylmagy gan akmalara (hatda 3-5 günden soň hem) we agyrynyň döremegine getirip biler.
20-22 ýaşda gyzlyk perdesiniň çeýe süýümleriniň azalyp, birleşdiriji dokuma bilen örtülýänligi sebäpli, 22-23 ýaşdan soň, ýyrtylma biraz ýaramaz duýgulary ýüze çykaryp biler.
Ilkinji gijeden soň, ýyrtylan ýeriň töwereginde goýy gyzyl, gögümtil-gyzyl reňkli gan öýmeler döräp, olar 2-3 gün saklanýandyr. Perdäniň galyndylarynda çişginlilik emele gelýär. 1-1,5 hepdeden gan öýmeler aýrylýandyr ýa-da gyzylymtyl çyzyjaklar görnüşde yzlary galýandyr. 1,5-2 hepdeden ýyrtylan ýerleriň gyralary bitişýändir. Ýuka perde 5-7 günde, galyň perde 2-3 hepdede doly bitişýändir.Gyzlyk perdesiniň bitişme möhletini göz öňüne tutup, ilkinji gijeden soň jynsy gatnaşyklary geçirmekden biraz saklanmak ýerlikli bolar.
Birinji gijäniň şowly geçmegi üçin oňa taýynlanyň we jogapkär çemeleşiň. Onuň üçin birnäçe ýönekeý düzgünleri ýatda saklamak peýdalydyr:
-
Ilkinji gijäniň öň ýanynda alkogol içgileri, neşe serişdelerini kabul etmekden saklanyň. Köp ýigitler tolgunmalaryny bildirmejek bolup, gelinliginiň ýanyna alkogol içgilerini kabul edip gelýärler. Serhoşluk ýagdaýy aňyň we hereketleriň dürsligini peseldýändir, adamynyň özüne bolan gözegçiligini kemeldip, ony dürli gödek, ygtyýarsyz hereketleri amala aşyrmaga mejbur edip biler.
-
Gelinligiňiz bilen jynsy gatnaşyga başlamazdan öň, ony posalar, mylaýym sypalamalar, gyjyndyrmalar arkaly taýynlaň. Şonuň ýaly hereketler ony oýandyryp, agyrsyzlandyryjy serişde ýaly täsir eder. Oýandyrma üçin onuň beden "erogen" nokatlaryny (gyjynmany döredýän ýerler) tapmaga çalşyň. Bu babatda Siz biri-biriňiziň bedeniňizi hemişe öwrenmelisiňiz.
-
Mähir-muhabbet sypalama wagtynda, barmagyňyz bilen gyzlyk perdesini ýazyň. Gyzlyk perdesini, gelniňiziň jynshanasy çygjarandan soň, çalt we ynamly hereket bilen girip "alyp" bilersiňiz. Ýöne Siziň hereketiňiz gaty gödek bolmaly däldir.
-
Jynsy gatnaşyk wagtynda ýaş gelin aýagyny dyzynda epmelidir. Eger ol aýaklaryny göni saklasa, gyzlyk perdäniň ýyrtylmagy örän agyryly bolup biler.
-
Gelniňiz bilen örän mähirli boluň. Oňa mylaýym sözleri aýdyp, öz söýgüňizi gaýta-gaýta bildirmekligi unutmaň. Siziň gödekligiňiz, biperwaýlygyňyz aýalda ruhy bozulmalara getirip, jynsy gatnaşyklara bolan gorkyny ýa-da jynsy sowuklygy döredip biler. Birinji ýanaşykdan soň, Siz öz gelniňizi gujaklap, oňa söýgüden doly sözleriňizi aýdyp, minnetdarlygyňyzy bildirseňiz has hem gowy bolar.
Birinji gijede başlanýan gatnaşyklary mähir, söýgi bilen uzak ýyllara alyp gitmek üçin hemişe yhlas etmelidir. Onuň üçin Siz biri-biriňizi öwrenip, gatnaşyklaryň üstünde işläp, näzik sesli saz guraly kimin biri-biriňizi "çalmagy" başarmalysyňyz. Diňe şonda Siziň her bir soňky gijeleriňiz, şol birinji gije ýaly, tolgunmadan, pynhanlykdan, söýgi lezzetlerinden doly bolar.
- 299417 gezek okalan
-
Teswirler (173)
-


text:
Eýranyň yslam şura mejlisiniň başlygy Ali Larijani Amerika döwleti dünýäde parahatçylygy berkarar etmek niýeti bilen guralan Birleşen Milletler Guramasyny ýok etmegiň yzyndadyr we we dünýäni durnuksylyga tarap iterýändir diýip nygtady.
şu gün Eýranyň yslam şura mejlisiniň başlygy Ali Larijani mejlisiň açyk maslahatynyň başynda eden çykyşynda Amerikanyň telawiwdaky ilçihanasynyň basybalynan Kudusa geçirlenligine yşarat edip bu meselä dünýä ýurtlarynyň aglabasynyň garşy çykanlygyna we BMG-iň tassyklamalarynyň hem ony kabul etmeýänligine garamazdan Amerikalylar bu hereketi bilen BMG-ini ygtybardan gaçyrandyrlar diýip beýan etdi.
Eýranyň yslam şura mejlisiniň başlygy Ali Larijani şeýle-de duşenbe güni sionist režimiň palestinalylara garşy amala aşyran uly jenaýatyny ýazgarmak bilen bir wagtda bu uly jenaýat Amerika we sionist režimi üçin gara menek bolup galjakdyr diýip sözüne goşdy.
Habarlar
© All Right Reserved by Turkmens News


text:
Berkarar döwletimiziň bagtyýarlyk döwründe Türkmenistanyň çuňňur hormatlanylýan Prezidenti Gurbanguly Berdimuhamedowyň ilatymyzyň durmuş-hal ýagdaýlaryny gowulandyrmak ugrunda edýän tagallalary bilen ýurdumyz öz geljegine tarap ynamly öňe barýar.
Çuňňur hormatlanylýan Prezidentimiz Türkmenistanyň Prezidentligine saýlanan ilkinji günlerinde ýurdumyzyň ilatynyň elektrik togundan, gazdan, suwdan we nahar duzundan mugtuna peýdalanjakdygyny aýtdy. Bu bolsa türkmen energetikleriniň hem öňünde jogapkärli wezipeleri goýýar.
Hormatly Prezidentimiziň ýurdumyzda geçirýän giň möçberli özgertmeleri netijesinde peýda bolýan täze-täze ýaşaýyş jaýlaryny, senagat kärhanalaryny, halk hojalygynyň sarp edijilerini elektrik hem-de ýylylyk energiýasy bilen bökdençsiz we ygtybarly üpjün etmek, artykmaç elektrik energiýasyny daşary ýurtlara ibermek Türkmenistanyň Energetika ministrliginiň paýyna düşýän esasy wezipedir. Bu wezipeleriň çözülmegine Türkmenistanyň Energetika ministrliginiň düzümine girýän “Türkmenenergo” döwlet elektroenergetika korporasiýasynyň goşýan goşandy uludyr. „Türkmenenergo“ döwlet elektroenergetika korporasiýasy elektroenergetika desgalaryny ulanýan we olara hyzmat edýän, halk hojalygynyň sarp edijilerini elektrik energiýasy we birnäçe şäherleri ýylylyk energiýasy bilen üpjün edýän, şeýle hem türkmen elektrik energiýasyny daşary ýurtlara iberýän ulgamlaýyn gurama bolup durýar.
„Türkmenenergo“ döwlet elektroenergetika korporasiýasy
Elektrik energiýasyny öndürmek, senagaty we ilaty elektrik hem-de ýylylyk energiýasy bilen üpjün etmek, ony daşary ýurtlara ibermek, elektrik stansiýalaryny we elektrik ulgamlaryny gurmak, ulanmak hem-de abatlamak „Türkmenenergo“ döwlet elektroenergetika korporasiýasynyň esasy wezipeleri bolup durýar. Bu wezipeleri „Türkmenenergo“ döwlet elektroenergetika korporasiýasy özüniň garamagyndaky elektrik stansiýalarynyň, önümçilik birleşikleriniň we beýleki düzüm bölekleriniň üsti bilen ýerine ýetirýär.
Häzirki wagtda Türkmenistanyň Energetika ministrliginiň “Türkmenenergo” döwlet elektroenergetika korporasiýasynyň düzümine jemi bellenilen kuwwatlylygy 5178,4 MWt bolan 12 sany döwlet elektrik stansiýasy, 6 sany önümçilik birleşigi, “Türkmenenergoabatlaýyş” ýöriteleşdirilen önümçilik birleşigi, “Döwletenergogözegçilik” kärhanasy, Aşgabat şäheriniň yşyklandyryş nokatlaryna hyzmat edýän Şäher yşyklandyryş müdirligi, “Energoenjam” kärhanasy, “Maryenergoüpjünçilik” söwda üpjünçilik kärhanasy girýär.
Türkmenistanyň ilkinji elektroenergetika desgasy bolan Hindiguş gidroelektrik stansiýasy 1913-nji ýylda Murgap derýasynyň kenarynda guruldy. Güýjenmesi 16,5 kW, uzynlygy 38,7 km bolan elektrik geçirijili elektrik stansiýasynda Awstro-Wengriýanyň “Gans” kompaniýasynyň her biriniň kuwwatlylygy 400 kWt bolan, jemi kuwwatlylygy 1,2 MWt-a deň bolan üç sany gidroturbinasy oturdylan. Gurlanyna esli wagt geçip (102 ýyl), energetika pudagynyň özboluşly muzeýine öwrülen bu elektrik stansiýasynda häzirki güne çenli hem elektrik energiýasynyň öndürilmegi dowam etdirilýär.
“Türkmenenergo” döwlet elektroenergetika korporasiýasynyň düzümi
Abadan döwlet elektrik stansiýasy 1957-nji ýylda ulanyşa girizildi. Bu desga Türkmenistanda şol döwürde ilkinji iri elektrik stansiýasydy. Häzirki wagtda agzalan moral we fiziki taýdan könelişen turbinalaryň ornuna hersiniň kuwwatlylygy 123 MWt bolan iki sany gaz turbina desgasy gurnaldy.
Aşgabat döwlet elektrik stansiýasy 2006-njy ýylda Türkmenistanyň Döwlet baýdagynyň baýramçylygyna bagyşlanyp ulanyşa girizildi. Ol Aşgabadyň günorta böleginde ýerleşýär. Bu ýerde jemi kuwwatlylygy 254,2 MWt bolan iki sany gaz turbina desgasy gurnalan. Elektrik stansiýasynyň işe girizilmegi Aşgabat şäheriniň sarp edijileriniň elektrik üpjünçiliginiň ygtybarlylygyny ýokarlandyrmaga mümkinçilik berdi.
Ahal döwlet elektrik stansiýasy 2010-njy ýylda Türkmenistanyň Döwlet baýdagynyň gününe bagyşlanyp işe girizildi. Onda 254,2 MWt-a deň bolan iki sany gaz turbinaly enjamlary gurnaldy. Abadanda, Aşgabatda we Daşoguzda oturdylan gaz turbinalaryndan tapawytlylykda, Ahal DES-iň gaz turbinalary diňe gazda işlemän, şeýle-de dizel ýangyjynda hem işläp bilýärler. Bu elektrik stansiýasynyň işe girizilmegi Aşgabat şäheriniň we Ahal welaýatynyň sarp edijileriniň elektrik üpçünçiliginiň ygtybarlylygyny ýokarlandyrmaga mümkinçilik berdi. 2013-nji ýylda 3 sany kiçi gaz turbinalarynyň we 2014-nji ýylda 2 sany gaz turbinalaryň işe girizilmegi bilen stansiýanyň kuwwatlylygy 648,1 MWt-a deň boldy. Bu stansiýa häzirki wagtda döwletimizde iň kuwwatly gaz turbinaly elektrik stansiýasy bolup durýar
Awaza döwlet elektrik stansiýasy 2010-njy ýylyň 12-nji aprelinde işe girizildi. Onda kuwwatlylygy 254,2 MWt-a deň bolan iki sany gaz turbinasy gurnaldy. Olar hem tebigy gazda we dizel ýangyjynda işläp bilýärler.
Taslama boýunça gaz turbinaly elektrik stansiýasynyň gurluşygyndan daşary 110 kW güýjenmesi bolan elektrik beketleriň üç sanysy we 35 kW güýjenmesi bolan elektrik beketleriň on iki sanysy guruldy.
Awaza döwlet elektrik stansiýasynyň we 35-110 kW güýjenmesi bolan kiçi beketleriň işe girizilmegi güýçli depginler bilen gurulýan “Awaza” milli syýahatçylyk zolagyny elektrik togy bilen ygtybarly üpjün etmäge mümkinçilik berdi.
Balkan welaýatynyň batly ösýän nebit, gaz we himiýa toplumlaryny ygtybarly elektrik togy bilen üpjün etmek üçin Balkan welaýatynda 2010-njy ýylda jemi kuwwatlylygy 254,2 MWt bolan iki sany gaz turbinaly elektrik stansiýalary işe girizildi. Bu enjamlaryň işe girizilmegi bilen Balkanabat döwlet elektrik stansiýasynyň bellenilen kuwwatlylygy 380,2 MWt-a deň boldy.
Daşoguz döwlet elektrik stansiýasy 2007-nji ýylda Bitaraplyk gününe bagyşlanyp ulanyşa girizildi. Bu ýerde hem edil Aşgabat döwlet elektrik stansiýasyndaky ýaly jemi kuwwatlylygy 254,2 MWt bolan iki sany gaz turbina desgasy gurnalan. Elektrik stansiýasynyň işe girizilmegi Daşoguz welaýatynyň elektrik üpjünçiliginiň ygtybarlylygyny ýokarlandyrmaga hem-de ikinji garaşsyz energetika çeşmesini edinmäge mümkinçilik berdi. Elektrik stansiýasy Daşoguz welaýatynyň elektrik energiýasyna bolan isleglerini artykmajy bilen üpjün edýär.
Derweze döwlet elektrik stansiýasy 2015-nji ýylda işe girizildi. Bu ýerde jemi kuwwaty 504,4 MWt bolan dört sany gaz turbina desgalary gurnaldy. Elektrik stansiýanyň işe girizilmegi Aşgabat şäheriniň we Ahal welaýatynyň sarp edijileriniň elektrik üpjünçiliginiň ygtybarlylygyny ýokarlandyrmaga mümkinçilik berdi.
Lebap döwlet elektrik stansiýasy 2014-nji ýylyň 7-nji maýynda dabaraly ýagdaýda ulanyşa tabşyryldy. Umumy kuwwatlylygy 149,2 MWt bolan bu stansiýada, her biriniň kuwwady 49,73 MWt bolan üç sany gaz turbinalary gurnaldy. Lebap döwlet elektrik stansiýanyň işe girizilmegi Lebap welaýatynyň elektrik üpjünçiliginiň ygtybarlylygyny ýokarlandyrmaga mümkinçilik berdi.
Häzirki wagtda Lebap döwlet elektrik stansiýanyň çäklerinde kuwwaty 432 MWt gaz turbinaly elektrik stansiaýasynyň gurluşygy alnyp barylýar.
Mary döwlet elektrik stansiýasy türkmen energetikasynyň kerwenbaşysy bolup, onuň birinji energoblogy 1973-nji ýylda ulanyşa girizildi. 1987-nji ýylda onuň 8-nji energoblogunyň ulanyşa girizilmegi bilen stansiýanyň bellenilen kuwwatlylygy 1685 MWt-a deň boldy. 2014-nji ýylyň oktýabr aýynda umumy kuwwaty 146,7 MWt bolan 3 sany gaz turbinalaryň ulanyşa girizilmegiň netijesinde elektrostansiýanyň kuwwaty 1831,7 MWt-a ýokarlandy.
Häzirki wagtda Mary döwlet elektrik stansiýasynyň çäklerinde kuwwaty 1574 MWt bolan ytgaşykly dolanşykda işleýän gaz turbinaly elektrik stansiýasynyň gurluşygy alnyp barylýar.
Seýdi ýylylyk elektrik merkezi Türkmenistan Garaşsyzlygyny alandan soňra gurlan ilkinji elektrik stansiýasy, onuň 1-nji energoblogy 1992-nji ýylyň oktýabr aýynda ulanyşa girizildi. 2004-nji ýylda onuň 2-nji energoblogunyň işe girizilmegi bilen ýylylyk elektrik merkeziniň bellenilen kuwwatlylygy 160 MWt deň boldy.
Türkmenbaşy ýylylyk elektrik merkezi 1961-nji ýylda ulanyşa girizildi. Ilkibaşda bu elektrik merkeziniň düzümine üç sany ýylylyk bug turbinasy girýärdi. Olar fiziki taýdan könelişenligi sebäpli soňky ýyllarda hasapdan öçürildi. 1980-nji we 1984-nji ýyllarda hersiniň kuwwatlylygy 210 MWt bolan iki sany energoblok guruldy. Ýylylyk elektrik merkezi deňiz suwunda işleýän özboluşly elektrik stansiýa bolup, bug gazanlarynda ulanylýan suw iki sany bugardyjy senagat enjamynyň kömegi bilen deňiz suwundan arassalanyp alynýar.
Ähli elektrik stansiýalarymyz golaýynda ýerleşýän gaz ýataklaryndan alynýan tebigy gazda işleýärler, ätiýaçlyk ýangyç hökmünde özümiziň nebiti gaýtadan işleýän zawodlarymyzyň mazuty we dizel ýangyjy ulanylýar.
“Ahalenergo” önümçilik birleşigi Ahal welaýatynyň sarp edijilerini elektrik energiýasy bilen ygtybarly üpjün etmek maksady bilen elektrik ulgamlaryna tehniki hyzmat etmek, täze energetika desgalary gurmak, welaýatyň çäklerinde ýerleşýän energetika desgalaryň işine gözegçilik etmek işleri ýerine ýetirýär. Önümçilik birleşiginiň düzüminde 5 sany etrap we Tejen elektrik ulgamlary kärhanasy ýerleşýär. “Ahalenergo” önümçilik birleşiginiň hasabynda 7807 km elektrik geçiriji howa ulgamlary we 2309 sany dürli kuwwatlykly transformator beketleri durýar.
“Aşgabatenergo” önümçilik birleşigi Аşgabat şäheriniň sarp edijilerini elektrik energiýasy bilen ygtybarly üpjün etmek maksady bilen elektrik ulgamlaryna tehniki hyzmat etmek, täze energetika desgalary gurmak, şäheriň çäklerinde ýerleşýän energetika desgalaryň işine gözegçilik etmek işleri ýerine ýetirýär. Önümçilik birleşiginiň düzüminde 6 sany etrap elektrik ulgamlary we “Türkmenenergosazlaýyş” kärhanasy bar. Aşgabat şäheriniň elektrik üpjünçiligi ulgamlaryny täzelemek we şäheriň daşyna güýjenmesi 220 kW halkalaýyn elektrik geçiriji ulgamlaryny emele getirmek maksady bilen 3 tapgyrdan ybarat işler alnyp barylýar. Bu bolsa Aşgabat şäheriniň energoulgamynyň ähli böleklerini özara ätiýaçlandyrmaga we Aşgabat şäheriniň sarp edijileriniň elektrik üpjünçiliginiň ygtybarlylygyny ýokarlandyrmaga mümkinçilik berer.
“Balkanenergo” önümçilik birleşigi Balkan welaýatynyň sarp edijilerini elektrik energiýasy bilen ygtybarly üpjün etmek maksady bilen elektrik ulgamlaryna tehniki hyzmat etmek, täze energetika desgalary gurmak, welaýatyň çäklerinde ýerleşýän energetika desgalaryň işine gözegçilik etmek işleri ýerine ýetirýär. Önümçilik birleşiginiň düzüminde Serdar we Türkmenbaşy şäher elektrik ulgamlary kärhanalary, Balkanabat „Şäheryşyk“ kärhanasy, 4 sany etrap hem-de 3 sany şäher elektrik ulgamlary ýerleşýär. “Balkanenergo” önümçilik birleşiginiň hasabynda 8882 km elektrik geçiriji howa ulgamlary we 1530 sany dürli kuwwatlykly transformator beketleri durýar.
“Daşoguzenergo” önümçilik birleşigi Daşoguz welaýatynyň sarp edijilerini elektrik energiýasy bilen ygtybarly üpjün etmek maksady bilen elektrik ulgamlaryna tehniki hyzmat etmek, täze energetika desgalary gurmak, welaýatyň çäklerinde ýerleşýän energetika desgalaryň işine gözegçilik etmek işleri ýerine ýetirýär. Önümçilik birleşiginiň düzüminde 9 sany etrap we 2 sany şäher elektrik ulgamlary ýerleşýär. “Daşoguzenergo” önümçilik birleşiginiň hasabynda 11456 km elektrik geçiriji howa ulgamlary we 2889 sany dürli kuwwatlykly transformator beketleri durýar.
“Lebapenergo” önümçilik birleşigi Lebap welaýatynyň sarp edijilerini elektrik energiýasy bilen ygtybarly üpjün etmek maksady bilen elektrik ulgamlaryna tehniki hyzmat etmek, täze energetika desgalary gurmak, welaýatyň çäklerinde ýerleşýän energetika desgalaryň işine gözegçilik etmek işleri ýerine ýetirýär. Önümçilik birleşiginiň düzüminde “Türkmenabat elektrik ulgamlary” kärhanasy, 14 sany etrap we 2 sany şäher elektrik ulgamlary ýerleşýär. “Lebapenergo” önümçilik birleşiginiň hasabynda 9715 km elektrik geçiriji howa ulgamlary we 2575 sany dürli kuwwatlykly transformator beketleri durýar.
“Maryenergo” önümçilik birleşigi Mary welaýatynyň sarp edijilerini elektrik energiýasy bilen ygtybarly üpjün etmek maksady bilen elektrik ulgamlaryna tehniki hyzmat etmek, täze energetika desgalary gurmak, welaýatyň çäklerinde ýerleşýän energetika desgalaryň işine gözegçilik etmek işleri ýerine ýetirýär. Önümçilik birleşiginiň düzüminde 12 sany etrap we 2 sany şäher elektrik ulgamlary ýerleşýär. “Maryenergo” önümçilik birleşiginiň hasabynda 9678 km elektrik geçiriji howa ulgamlary we 2551 sany transformator beketleri durýar.
“Döwletenergogözegçilik” kärhanasynyň düzümine Aşgabat, Ahal, Balkan, Türkmenbaşy, Mary, Lebap, Atamyrat we Daşoguz bölümleri girýär.
Bu kärhana senagat önümi bolup durýan elektrik energiýasynyň hasabyny ýöredýän, üpjün edijileriň we sarp edijileriň arasynda pul hasaplaşygyny amala aşyrýan, energiýa serişdelerini rejeli we tygşytly sarp edilişini, elektrik energiýasynyň hasabynyň ýöredilmegini dogry guraýan öňdebaryjy gurluş birlikleriniň biri bolup durýar. Şeýle-de bu kärhana elektrik hasaplaýjy enjamlaryny sarp edijilere ýerlemek, olary abatlamak we gurnamak işlerini hem ýerine ýetirýär.
“Türkmenenergoabatlaýyş” ýöriteleşdirilen önümçilik birleşiginiň düzümine izolýasiýa işlerine ýöriteleşýän “Gerekli” kärhanasy, 7 sany seh we 3 sany önümçilik ülüşleri girýär.
“Türkmenenergoabatlaýyş” ýöriteleşdirilen önümçilik birleşiginiň esasy wezipesi elektrik stansiýalarynyň, elektrik ulgamlary birleşikleriniň we kärhanalarynyň ýylylyk-mehaniki we elektrotehniki enjamlaryny abatlamakdan ybarat bolup durýar.
Şäher yşyklandyryş müdirligi “Türkmenenergo” döwlet elektroenergetika korporasiýasynyň düzümine 1998-njy ýylda girizildi. Müdirlik paýtagt şüherimiz bolan Aşgabat şäheriniň köçeleriniň, seýilgähleriniň daşky yşyklandyryş ulgamlarynyň ygtybarly işlemegini üpjün edýär.
Häzirki wagtda türkmen elektrik energiýasy goňşy döwletler bolan Eýran Yslam Respublikasyna we Owganystan Yslam Respublikasyna iberilýär.
“Türkmenistanyň Elektrik energetikasynyň ösdürmeginiň 2013-2020-nji ýyllar üçin Konsepsiýasyna” laýyklykda, Lebap welaýatynyň Beýik Türkmenbaşy etrabynda kuwwaty 254 MWt bolan “Watan” gaz turbinaly elektrik stansiýasynyň gurluşygy dowam edýär.
Häzirki wagtda Lebap welaýatynyň ygtybarly energiýa üpjünçiligini ýokarlandyrmak hem-de türkmen elektrik energiýasyny daşary ýurtlara ibermegiň möçberlerini artdyrmak üçin aşakda görkezilen işler ýerine ýetirildi:
- 500 kW güýjenmeli “Atamyrat” elektrik bekedini gurmak;
- güýjenmeleri 220 kW bolan “Watan” we “Farap” elektrik beketleriniň durkuny täzelemek;
-Mary DES-niň güýjenmesi 500 kW açyk paýlaýjy gurluşyndan “Atamyrat” elektrik bekedine çenli 500 kW ýokary woltly howa elektrik geçirijisini gurmak;
- “Atamyrat” elektrik bekedinden Owganystan Yslam Respublikasynyň serhedine çenli 500 kW ýokary woltly howa elektrik geçirijisini gurmak;
Mary welaýatynda:
Ýokary woltly elektrik geçirijileriniň we elektrik beketleriniň gurluşygy mundan beýläk hem dowam etdiriler, bu bolsa elektrik energiýasy iberilende ýitgileri azaltmaga mümkinçilik berer.
Geljekde türkmen energoulgamyny güýjenmesi 500 kW bolan howa elektrik geçirijileri arkaly halkalaýyn birleşdirmek, şol sanda Aşgabat- Balkanabat-Türkmenbaşy, Mary-Aşgabat, Lebap-Daşoguz, Aşgabat-Daşoguz, Türkmenbaşy-Daşoguz aralygynda güýjenmesi 500 kW bolan elektrik geçiriji howa ulgamlaryny gurmak meýilleşdirilýär. Bu bolsa Türkmenistanyň energoulgamynyň ähli böleklerini özara ätiýaçlandyrmaga mümkinçilik berer. Mundan başga-da türkmen energoulgamynyň eksport mümkinçiliklerini ýokarlandyrmak maksady bilen güýjenmesi 500 kW bolan “Mary-Saragt-Maşat” (Eýran) we “Balkanabat-Gonbad” (Eýran) howa geçirijileriniň gurluşygy göz öňünde tutulýar. Bu howa geçirijileriniň gurluşygy Eýrana we Eýranyň elektrik ulgamynyň üsti bilen Türkiýä elektrik energiýasynyň iberilişiniň göz öňünde tutulan maksatnamasyny amala aşyrmaga mümkinçilik berer.
Ýokarda agzalan çäreleriň durmuşa geçirilmegi ýurdumyzyň energetika howpsuzlygyny we garaşsyzlygyny berkider, önümçiligiň netijeliligini, elektrik energiýasynyň sarp edilişini, daşary ýurtlara iberilişini we ýurdumyzyň ykdysadyýetiniň ýokary göterilmegini üpjün eder.


text:
“Şenbe gününden ýekşenbe gününe geçen gije, sagat 2-de Aşgabatdaky talyplar çärä äkidildi. Olar şol gidişlerine öýlän sagat 2:30-da umumy ýaşaýyş jaýyna geldiler” diýip, Azatlyk Radiosynyň paýtagtdaky habarçysy aýdýar.
Читайте также на русском
Howpsuzlyk ýagdaýlary sebäpli adynyň efirde atlandyrylmasyzlygyny soran habarçymyz gürrüňi edilýän talyplaryň Türkmenistanda her ýylyň aprel aýynyň soňky ýekşenbesinde bellenilýän Bedew baýramy mynasybetli geçirilen çärelere gatnaşdyrylandygyny belläp, talyplaryň öz dynç gününde 12 sagatdan gowrak wagt aýak üstünde durmaly bolandygyny aýtdy.
“Talyplar çäreden gelende, olaryň ýüzünde gülki ýok, ýadawlygyny, ýagdaýynyň gowy däldigini soramasaň-da, aňsa bolýar. Talyplaryň käbiri Azatlyk Radiosynyň üsti bilen, prezident Gurbanguly Berdimuhamedowdan işgärleri we talyplary çäre diýip, ondan-oňa süýremegi bes etmegi soraýarlar” diýip, habarçymyz aýtdy.
Türkmen mediasynda hepdäniň ahyrynda, Aşgabatda Bedew baýramy mynasybetli Halkara ahalteke atçylyk assosiasiýasynyň VIII mejlisiniň, “Türkmen bedewi we dünýäniň seýisçilik sungaty” atly halkara ylmy maslahatyň, Ahalteke atçylyk toplumynda ahalteke bedewleriniň arasynda geçirilen Halkara gözellik bäsleşiginiň jemleriniň jemlenilendigi we bu çärelere türkmenistanlylaryň müňlerçesiniň gatnaşandygy habar berilse-de, çärelere döwlet býujetinden aýlyk alýan işgärleriň we talyplaryň mejbury gatnaşdyrylmagy barada hiç zat aýdylmady.
Belläp geçsek, Türkmenistanda döwlet işgärleriniň we ýokary okuw jaýlarynyň talyplarynyň, hünär we orta mekdepleriň okuwçylarynyň okuwlarynyň, işleriniň ýatyrylyp, ýurtda uly dabara bilen bellenilýän we resmi mediada giňden mahabatlandyrylýan baýramçylyk çärelerine mejbury gatnaşdyrylmagy bilen bagly tejribäni indi ençeme ýyl bäri synlasa bolýar. Şeýle-de, çärä gatnaşyjylar bu dabaralarda geýmeli egin egin-eşikleri hem köplenç öz hasabyna almaly bolýarlar.
Mundanam başga, türkmen prezidentiniň ýurduň dürli welaýatlaryna edýän saparlarynyň öň ýanynda, döwlet işgärleri we talypdyr okuwçylar köçeleri süpürmek, haşal otlary, zir-zibilleri arassalamak ýaly çärelere hem mejbury gatnaşdyrylýar.
“Çärelere gatnaşmakdan ýüz öwürseň, türkmen häkimiýetleri tarapyndan ýa işden, ýa-da okuwdan çykarylmak haýbaty atylýar. Munuň üstesine, çärä gatnaşýanlardan şatlyk-şowhun bilen çapak çalyp, ýylgyrmak hem talap edilýär” diýip, adynyň efirde agzalmazlygyny soran aşgabatly talyp Azatlyk Radiosy bilen söhbetdeşlikde gürrüň beripdi.
Türkmen mediasynda “Döwlet adam üçindir!” we “Türkmenistan çagalyk we ýaşlyk üçin bagt ýurdudyr” ýaly resmi şygarlar öňe sürülýär. Emma ýerli synçylaryň we türkmenistanlylaryň ençemesi talyplaryň we döwlet işgärleriniň resmi dynç alyş gününde hem çäreden çärä gatnamaga mejbur edilýändigini, ýurtda bellenilýän baýramçylyklaryň bolsa, häzirki döwlet syýasatyny mahabatlandyrmak üçin ulanylýandygyny aýdýarlar.
Sözümiziň ahyrynda bellesek, öňki ýyllardan tapawutlylykda, Türkmenistanda Bedew baýramy bu gezek “milli” baýram diýlip bellenildi, sebäbi prezident Gurbanguly Berdimuhamedow anna güni bu baýramyň adyny üýtgetmek, ony “Türkmen bedewiniň milli baýramy” diýip atlandyrmak hakyndaky karara gol çekdi.


text:
Gadymy türkmen topragyna özüniň ýylysy bilen bahar pasly geldi. Bu paslyň ilkinji baýramçylyklarynyň biri hem Halkara zenanlar günüdir. Bu baýramçylyk Diýarymyzda milli däp-dessurlara laýyklykda bellenilýär, bu bolsa halkymyzyň aýal-gyzlara, ilkinji nobatda bolsa, kümüş saçly enelere goýýan belent sarpasyny beýan edýär.
Halkara zenanlar gününiň dabaralary ýurdumyzyň ähli künjeginde giňden bellenilip geçildi. Baýramçylygyň şanyna tutulan dabaralaryň birnäçesi paýtagtymyz Aşgabatda geçirildi. Paýtagtymyzyň medeniýet merkezlerinde şowhunly baýramçylyk konsertleri guraldy. Olaryň hormatly myhmany enelerimiz hem-de mähriban gelin-gyzlar boldy.
8-nji martyň öňüsyrasynda hormatly Prezidentimiziň enelerimiziň iki ýüzden gowragyna “Ene mähri” diýen hormatly ady dakmak hakyndaky Permana gol çekmegi ýurdumyzda zenanlarymyza goýulýan belent sarpanyň aýdyň nyşanyna öwrüldi. Bu hormatly at ýokary tapawutly dereje bolup, eneleriň jemgyýetimiziň we döwletimiziň öňünde bitiren hyzmatlarynyň, Watanymyzyň ösüşine we abadançylygyna goşan uly goşantlarynyň ykrarnamasydyr.
Şeýle hem häzirki döwürde köp çagaly maşgalalary hemmetaraplaýyn goldamak, şol sanda olaryň ýaşaýyş-durmuş şertlerini gowulandyrmak boýunça toplumlaýyn işler döwlet derejesinde alnyp barylýar. Paýtagtymyzda Halkara zenanlar güni mynasybetli bu maşgalalara milli Liderimiziň adyndan belent ýaşaýyş jaýyndan ähli amatlyklary bolan täze giň öýleriň açarlary gowşuryldy.
Ýurdumyzy gurşap alan baýramçylyk dabaralarynyň ýene-de biri Söwda-senagat edarasynyň maslahatlar zalynda guraldy. Baýramçylygyň guramaçylary – Türkmenistanyň Zenanlar birleşiginiň Merkezi geňeşi, Medeniýet ministrligi we Aragatnaşyk ministrligi oňa gatnaşmak üçin ýurdumyzyň ähli welaýatlaryndan zähmetde, çagalary terbiýelemekde, jemgyýetçilik işinde uly üstünliklere eýe bolan zenanlary çagyrdylar.
Bu dabara dürli ministrlikleriň we pudak edaralarynyň, jemgyýetçilik guramalarynyň, Türkmenistanda işleýän diplomatik wekilhanalaryň hem-de halkara guramalaryň, köpçülikleýin habar beriş serişdeleriniň, döredijilik intelligensiýasynyň wekilleri we elbetde, dabaranyň baş gahrymanlary, ýurdumyzyň ähli künjeklerinden gelen zenanlar gatnaşdylar.
Halkara zenanlar güni mynasybetli gelin-gyzlarymyzyň adyna iň gowy arzuwlar, ene mähremligi we aladasy hem-de sahawatlylygy üçin çuňňur hoşallyk sözleri aýdyldy. Dabara gatnaşyjylaryň, şol sanda ýurdumyzda işleýän diplomatik wekilhanalaryň wekilleriniň çykyşlarynda häzirki türkmen döwletiniň we jemgyýetiniň durmuşynda zenanlaryň eýeleýän ornunyň barha artýandygy barada aýdyldy. Zenanlar babatda Türkmenistanda durmuşa geçirilýän syýasata aýratyn üns berildi.
Baýramçylyk lybasyna beslenen zalda hakyky ruhubelentlik ýagdaýy emele geldi. Meşhur estrada aýdymçylary türkmen zenanlarynyň gözelligini, söýgini, baky juwanlygy hem-de gadymy türkmen topragynyň sahawatlylygyny wasp edýän ajaýyp milli aýdym-sazlary joşgunly ýerine ýetirdiler. Meşhur medeniýet işgärleri, artistler mähriban ejelerimiziň, ene-mamalarymyzyň, uýalarymyzyň we gyzlarymyzyň adyna iň gowy arzuwlaryny beýan etdiler.
Sahnada meşhur opera we estrada aýdymçylary özleriniň hoş owazlary bilen mährem zenanlarymyzy wasp edip, aýal-gyzlarymyza nusgawy aýdym-saz sungatynyň ajaýyp eserlerini peşgeş berdiler. Tomaşaçylar eziz Watanymyz, söýgi we wepadarlyk, bahar lybasyna beslenýän ajaýyp tebigatymyzyň gaýtalanmajak gözelligi baradaky aýdym-sazlary aýratyn tolgunmak we buýsanmak duýgusy bilen diňlediler.
Berkarar döwletimiziň bagtyýarlyk döwründe täze many-mazmuna eýe bolan beýleki milli baýramçylyklar ýaly, Halkara zenanlar güni hem Türkmenistanda milli däp-dessurlara laýyklykda bellenilýär.
Munuň özi ýurdumyzda zenanlara döwletimiz tarapyndan aýratyn üns berilýändiginiň subutnamasydyr.
Garaşsyz Watanymyzyň we jemgyýetimiziň öňünde bitiren aýratyn hyzmatlary, zähmetde, jemgyýetçilik durmuşynda, Watanymyza wepaly, sagdyn hem-de ruhubelent nesilleri terbiýeläp ýetişdirmekde gazanýan uly üstünlikleri üçin aýal-gyzlarymyz “Zenan kalby” ordeni bilen sylaglanylýar, olara “Ene mähri” diýen hormatly at dakylýar, köp çagaly maşgalalara bolsa, ýokary amatlyklary bolan täze jaýlardan öýler sowgat berilýär.
Ýurdumyzda sekiz we şondan köp çagany terbiýeleýän maşgalalaryň barha köpelýändigini, ilatymyzyň sanynyň artýandygyny bellemek ýakymlydyr. Munuň özi raýatlarymyzyň ertirki güne ynamynyň, döwletimiziň durmuş-ykdysady syýasatynyň üstünlige eýe bolýandygynyň, raýatlarymyzyň abadançylygynyň barha ýokarlanýandygynyň we saglygynyň berkeýändiginiň aýdyň subutnamasydyr.
Zenanlar hakykatdan hem ýurdumyzyň milli baýlygydyr we buýsanjydyr. Aýal-gyzlarymyz ýurdumyzyň taryhynda öçmejek yz galdyrdylar we häzirki wagtda täze durmuşy gurmaga ägirt uly goşant goşýarlar. Ýurdumyzda zenanlarymyzyň durmuş statusy ýylsaýyn artýar. Olaryň jemgyýetimizde eýeleýän orny barha ýokarlanýar. Häzirki wagtda türkmen zenanlary jemgyýetçilik we hünär işiniň ähli ulgamlarynda uly üstünlikler gazanýarlar.
Mähriban zenanlarymyzyň hormatyna Halkara zenanlar gününi giňden belläp geçýäris. Zenanlar hoşniýetliligiň, söýginiň, nuranalygyň, näzikligiň, gözelligiň hem-de wepadarlygyň ajaýyp nusgasy bolup durýar.
Şu ýylky 8-nji mart – Halkara zenanlar güni hem Berkarar döwletimiziň bagtyýarlyk döwrüniň aýratyn sazlaşygyna öwrüldi. Onda döredijiligiň we täze durmuşyň şatlygy, asylly başlangyçlaryň alamatlary öz beýanyny tapdy. Bu duýgular bolsa, hemişe biziň ynamymyzy, güýjümizi we iň ýagşy umyt-arzuwlarymyzy berkidip geldi.
Zeminiň görki siz, mähriban zenanlar!
Gadymy türkmen topragyna özüniň ýylysy bilen bahar pasly geldi. Bu paslyň ilkinji baýramçylyklarynyň biri hem Halkara zenanlar günüdir. Bu baýramçylyk Diýarymyzda milli däp-dessurlara laýyklykda bellenilýär, bu bolsa halkymyzyň aýal-gyzlara, ilkinji nobatda bolsa, kümüş saçly enelere goýýan belent sarpasyny beýan edýär.


text:
“Hippodrome de Longchamp”: Parižde ýerleşýän bu ippodrom 57 gektar meýdany tutýar. Sena derýasynyň kenaryndaky bu ippodromda ilkinji at çapyşygy 1857-nji ýylyň 27-nji aprelinde geçirilipdir. Birnäçe aýlaw ýodasyny özünde jemleýän ippodrom 50 müň tomaşaça niýetlenendir. Häzirki wagtda bu ýerde Ýewropanyň iň abraýly ýaryşy hasaplanylýan “Prix de l’Arc de Triomphe” kubogy geçirilýär.
“Meydan Racecourse”: BAE-niň iri şäherlerinden Dubaýdaky bu aýlaw 2010-njy ýylda gurlup ulanylmaga berildi. Özüniň owadanlygy bilen tapawutlanýan aýlawda birbada 60 müň janköýer at çapyşyklaryna tomaşa edip bilýär. Aýlawyň çäklerinde 5 ýyldyzly myhmanhana, atçylyk sportuna degişli esbaplary özünde jemleýän muzeý, şeýle hem dürli tagamlary taýýarlaýan restoranlar bar.
“Aintree Racecourse”: Dünýä belli bu aýlaw Angliýanyň Liwerpul şäheriniň Eýntri şäherçesinde ýerleşýär. 1829-njy ýylda açylan bu aýlawda 1839-njy ýyldan bäri dünýäniň abraýly ýaryşlarynyň biri bolan “Grand National” päsgelçilikli at çapyşygy geçirilip gelinýär.
“Flemington Racecourse”: Awstraliýanyň Melburn şäherindäki “Flemington” aýlawynda atçylyk sporty ýaryşlarynyň birnäçe görnüşini geçirmek bolýar. 1840-njy ýylda gurlan bu aýlawda Melburn Kubogy, “Victoria Derby” ýaly ýaryşlary geçirilýär. Ululygy boýunça tapawutlanýan aýlaw 120 müň tomaşaça niýetlenendir.
“Golden Gate Fields”: ABŞ-nyň Kaliforniýa ştatyndaky bu owadan aýlaw 1941-nji ýylda guruldy. Bu aýlawda ýylyň dowamynda “El Camino Real Derby”, “All American Stakes”, “California Derby”, “California Oaks” ýaly ýurduň iri ýaryşlary geçirilýär.


text:
ABŞ-nyň döwlet sekretary Reks Tillerson Ýewropa ýurtlaryna edýän bir hepdelik saparynyň başynda 22-nji ýanwarda Londonda Britaniýanyň ýokary derejeli resmileri bilen duşuşar. Şeýle-de, Tillerson Pariže, Warşawa barar we Şweýsariýanyň Dawos şäherinde geçiriljek ykdysady foruma gatnaşar.
Resmileriň aýtmagyna görä, Tillersonyň ABŞ-nyň ýaranlary bilen geçirjek gepleşiklerinde Eýran bilen bagly tema esasy orun tutar.
ABŞ-nyň döwlet sekretarynyň Ýewropa edýän bu sapary Eýranyň ýadro programmasyny çäklendirmek boýunça halkara ylalaşygynyň geljegi barada edilýän gepleşikleriň geçýän wagtyna gabat geldi.
Şu aýyň başynda ABŞ-nyň prezidenti Donald Tramp özünden öňki prezident Barak Obamanyň goly astynda 2015-nji ýylda gol çekilen Eýranyň ýadro programmasyna degişli ylalaşykdaky “katastrofiki kemçilikleri” düzetmek üçin ýewropaly ýaranlar we Kongress bilen işleşmek isleýändigini aýtdy.
Tramp ylalaşygyň birnäçe aýyň dowamynda özgerdilmedik ýagdaýynda ondan çykmak bilen haýbat atdy.
Tähran ylalaşyga islendik üýtgetme girizilmegini ret etdi, oňa gol çeken beýleki ýurtlar, Britaniýa, Fransiýa, Germaniýa, Hytaý we Orsýet ylalaşygy goldaýarlar.


text:
@Has türkmen oglan zorlaýan manýak! Ejeňi sikerin gandon!
Bu ýeriň agzalary! Size ýüzlenýän! @Has Türkmen diýilýän oglan zorlaýan manýak döräpdir. Direlişedebiýat. blog. spot.ruň admini. Oňa ýanaşmaň. Ol imansyz kapyr. Bir gün sizem zorlar...
Ol meni zorlajakdygy hakda haýbat atdy. Men oňa jogabyny berdim. Şu linkde, iň soňundan üçünji teswir: http://talyplar.com/posts/25364
...
Kitaptm.com
kitaptm.com saýtynda "Ýaşyl Ýaprak" toparynyň ýygyndy kitaplary hem-de hyzmatlary hödürlenýär.
Biziň "Ýaşyl Ýaprak" toparymyz tarapyndan, resmi telekeçilik işimiziň görnüşine laýyklykda şu aşakdaky hyzmatlary Size hödürleýäris:
1. Biznes Planlary, ýagny iş meýilnamalary, önümçilik taslamalary, önümiň özüne düşýän gymma...
Bagtyýar ýaşlara ak ýollar arzuw edildi
Hususy habarçymyz Türkmenistanyň Demokratik partiýasynyň Türkmenbaşy şäher komitetiniň guramaçysy Şyhymerdan Sary oglan bilen söhbetdeş boldy.
Eziz Watanymyzyň ähli künjeklerinde döwlet derejesinde giňden bellenýän ajaýyp bilim baýramçylygy ýagny, “Soňky jaň” dabarasy gojaman Hazary ýakalap oturan Türkmenbaşy şäherinde şirin owazlaryň, joşgu...
Rubagylar we bentler
Yyldyza syn edyas bakyp asmana,
Damarlar duwulip, agyryar boyun,
Ene-ata,doganlar,gelin,cagalar,
Sholar yyldyz dalmi gokdaki deyin?
Hakykat yzlayar guyy ussasy,
Shonuñ ucin oña goyulyar gadyr.
Shor cykaysa hakykatyñ yoklugy,
Yaramly suw cyksa hakykat shodur.
Bagshy aydym aydyar...
Rubagylar we bentler
Yyldyza syn edyas bakyp asmana,
Damarlar duwulip, agyryar boyun,
Ene-ata,doganlar,gelin,cagalar,
Sholar yyldyz dalmi gokdaki deyin?
Hakykat yzlayar guyy ussasy,
Shonuñ ucin oña goyulyar gadyr.
Shor cykaysa hakykatyñ yoklugy,
Yaramly suw cyksa hakykat shodur.
Bagshy aydym aydyar...
Sapak wagty oylanylan pikir
Aslynda bu texti ylymlaryn ene dili hasaplanylyan inlis dilinde yazypdym. Yone hemma dusnukli bolmak ucin turkmen dilinde paylashyaryn. Men bu saytda Taze agza. Gelen gunum birzatlar yazayyn bosh goymayyn diydim.
Say sebap bilen vacansiya bolan sapakda penjireden dasha seretdim . Kochede adamlaryn kanligi , mashyndyr awtobuslaryn oz yollary...
Bagtyýar geljege ýagty ýol
Berkarar döwletiň bagtyýarlyk döwrüniň ýaş nesilleriniň soňky jaň dabarasy her ýylyň maý aýynyň 25-inde ajaýyp şäherimiz Aşgabat şäheriniň güni bilen bile bellenilýär. “Türkmenistan-Beýik Ýüpek ýolunyň ýüregi” diýlip yglan edilen ýylda şu mynasyp at bilen geçiriljek soňky jaň dabarasy uly baýramçylyk hökmünde ähli bilim ojaklarynda dabaralanýar.<...
Dürler hazynasy
Türkmen halkynyň gözbaşyny örän gadymy döwürlerden alyp gaýdýan, baý edebi milli mirasy bar. Ata-babalarymyz milletiň edep kadalaryny, terbiýe ýörelgelerini işläp düzüp, olary parasatly, ganatly sözlere, nakyllara we atalar sözlerine, şygyr setirlerine siňdiripdirler. Olar tutuşlygyna diýen ýaly edep-terbiýä ýugrulan. “Çaga eziz, edebi ondan he...
Aziýanyň merjen şäheri
Aşgabat – türkmen döwletiniň ýüregi, ýüzüniň tuwagy! Türkmen halkynyň guwanjy, mertebesi hem buýsanjy! Aşgabat - Aziýanyň merjen şäheri!
Aşgabat gaýtalanmajak gözelligi, özboluşly hem täsin desgalary bilen göreni haýrana goýýar. Paýtagtymyzyň keşbi, ösüşi bütin ýurdumyzyň keşbi, ösüşi bolup durýar. Aşgabadyň gözelliginden, abadançylygyndan,...
Dowamy 5
Wagt gecip başlady .Özüm bilen baglanyşykly bolan bu agyr hadysadan daşlaşýanyma begenýärdim. Meniň' oýnamaly wagtymdy, Men häli kiçijikdim. Suwa düşmek, tigir sürmek. gizlenpeçek oýnamak ýaly oýunlar meniň halaýan oýunlarymdy Bir ýazdan soň bütin bir gyş geçdi we ýene ýaz geldi Bolup geçen bu...
Yurekdesh.ru saytynyn adminleri bilen habarlaşmak mümkinmi?
Salam agzalar. Yurekdesh.ru saytyna girenimde şeýle ýazga gözüm düşdi:
Saýt Türkmenistanyň Kanunynyň, käbir bentlerini bozanlygy üçin, wagtlaýynça beklenilýär
24.05.2018 ýyl 10:15
adminleri ýa-da şolara ýakyn adamlar bilen habarlaşyp bolarmyka?
GALAMDAŞ line akkaundynyň web saýty açyldy
Salawmaleýkim talyplaryň ulanyjylary. Sizi line-däki galamdaş akkaundynyň web saýtyna çagyrýarys. Artykmaç zatlary ýazyp oturman, saýtyň linkini beräýeýin:
http://galamdas.ml
N.Kesearkaçlynyñ "YNSAP ATLY MÄHRIBANYMA" atly goşgusyna tankydy syn
Has TÜRKMEN
▶ Nureddin Kesearkaçlynyñ "YNSAP ATLY MÄHRIBANYMA" atly goşgusyna syn
Türkmen şygryýetiniñ öñki döwürlere garanda häzirki döwürde geriminiñ has giñemegi, şeýle-de öñ ýadyrganyp seredilen pikir öwrümlerine, täze röwüşli kapyýadyr rifmalara, gulagyñ posuny açýan üýtgeşik metaforalara şygyr muşdaklarynyñ işdäm...
Magtymguly we ruhy medeniýet
Türkmeniň meşhur akyldary Magtymguly Pyragy halkyň medeni derejesini baýlaşdyrjak pelsepewi garaýyşlaryny, oý-pikirlerini çeper dilde beýan edipdir. Ol ylmy, sungaty, dili, edebiýaty, syýasaty, terbiýäniň esaslaryny, adamyň ruhy giňişligini, watansöýüjiligi, ynsanperwerligi, arassa ahlaklylygy, zähmetsöýerligi, halallygy, pespälligi, ejizeganym bol...
Abu Sagyt Abylhaýyr Mäne Baba
Mukaddes türkmen topragynda ýaşan görnükli alym, beýik akyldar, keremli pir Abu Sagyt Abylhaýyr Mäne baba gadymyýetde Haweran sährasy diýlip atlandyrylan häzirki Türkmenistanyň çäginde ýerleşýän Mäne obasynda 967-nji ýylyň 7-nji dekabrynda dünýä inipdir hem-de şol ýerde 1049-njy ýylyň 12-nji ýanwarynda anna agşamy müň aý ýaşap 83 ýaşynda aradan çyk...
JADYLY SUNGAT
Berkarar döwletimiziň bagtyýarlyk döwründe beýleki milli gymmatlyklarymyz ýaly, şaý-seplerimiz hem halkymyzyň buýsanjyna öwrüldi. Olaryň gadymy nusgalaryny saklap galmak, täzeden dikeltmek bilen birlikde, döwrebap görnüşlerini ýasamaklyga-da uly ähmiýet berilýär. Zergärlerimiz tarapyndan döredilýän täze nusgaly şaý-seplerimizde berkarar Watanymyzyň...
Lebap welaýatynyň administratiw merkezinde gök-miwe önümleri saklanylýan iri sowadyjy toplum guruldy
Türkmenabat şäheriniň günortasynda birbada 3 müň tonna gök-miwe önümleri saklanylýan sowadyjy toplum işe girizilmäge taýýarlanylýar. “Lebapmiwe” welaýat obasenagat birleşiginde habar berlişine görä, täze desganyň gurluşyk-oturtma we işe goýberiş- sazlaýyş işleri umuman tamamlandy, eýýäm iýun aýynda gök-miwe, bakja önümleriniň, üzümiň täze hasyly am...
Türkmenistan ählumumy maglumatlar ulgamyna goşulýar
Ýakynda «Russia Today» halkara teleýaýlymynyň topary Türkmenistanda boldy. Munuň özi türkmen kärdeşleri bilen maglumat alyşmagyň mümkinçiliklerini, hyzmatdaşlyk hakyndaky resminamanyň taslamasyny işläp taýýarlamak bilen baglanyşykly sapara öwrüldi. Russiýaly žurnalistleriň pikirine görä, häzirki döwürde bu ugruň uly geljegi bardyr.
S...
Agyr atletika çempionaty boýunça öňde duran wezipeler IWF bilen birlikde amala aşyrylýar
22-nji maýda geçirilen Hökümetiň ýörite mejlisinde sport we ýaşlar syýasaty ministri D.Gulgeldiýew hormatly Prezidentimiz Gurbanguly Berdimuhamedowa şu ýylyň güýzünde Aşgabatda Agyr atletika boýunça dünýä çempionatyny geçirmäge görülýän taýýarlyk barada hasabat berdi.
Bellenilişi ýaly, Türkmenistanyň Prezidentiniň “2018-nji ýylda Aşgabat şäh...
Garagum Forumda bas sahypada yazjak awtor gozlenyar
Salam ildesler.
Bilsiniz yaly Garagum forum dolylygna tayyar bolyp ulanysa girizildi. Ilki bilena hemmanizi forum cagyryaryn. Seylede saytyn bas sahypasynda Turkmenistanyn tazeliklerini we sport habarlaryny makalalasdyryp yazyp biljek meyletin awtor gozleyaris. Yazmagyn yekeje serti ata Watanymyzdaky tazeliklerden habarly bolyp dogry...


text:
Azatlyk radiosynyň ýurt içindäki çeşmeleriniň berýän maglumatlaryna görä, türkmen häkimiýetleriniň gara reňkli awtomobillere ýa-da umuman ak reňkli maşyn almadyk raýatlara garşy görýän “repressiw” çäreleri barha güýçlenýär.
Şu aralykda türkmen TW-si prezident Gurbanguly Berdimuhamedowyň özüniň gara reňkli maşyna münüp, harby uçar bazasyna barşyny görkezdi.
Ýerli çeşmeler düýn, 17-nji ýanwarda “gara maşyn” gadaganlygynyň Lebapda hem çynyrgandygyny habar berdiler. “Mundan öň diňe hukuk goraýjy edaralaryň işgärleriniň gara reňkli maşynlaryna gadaganlyk girizilipdi, emma düýn köçede gara we garamtyl reňkli maşynlaryň ählisini saklap başladylar diýip, Azatlygyň Lebapdaky çeşmesi habar berdi.
Ondan öň bu gadaganlyk Daşogza baryp ýetdi we ýerli çeşmeler bu çäräniň esasan maşynlaryny taksi edip ulanýan adamlara agyr degendigini habar berdiler.
Geçen ýylyň aýagynda we şu ýylyň başynda Aşgabatda başlanan gara maşyn gadaganlygy ýerli ussahanalaryň agzynda uzyn nobatlaryň döremegine we maşyn reňkletmegiň bahasynyň birden ençeme esse ýokary galmagyna getirdi.
Soňky gelip gowşan maglumata görä, Lebapdan, Marydan Aşgabada gelýän awtomobilleriň eýeleri hem, eger maşynlary ak bolmasa, döwlet awtoinspeksiýasynyň uly ýoldaky barlag nokatlarynda saklanylýar we şol ýerden yzlaryna ugradylýar. Ýöne olara yzlaryna ugradylmazlaryndan öň, belki-de ak däl reňkli maşyn münüp, barlag nokadyna gelendikleri üçin, 100 manat möçberinde jerime salynýar.
Başga bir diňleýjimiz bolsa Marydan şeýle ýazýar: “Arada öz awtoulagym bilen Aşgabat şäherine bardym, iş-aladamy dynyp, Daşary ykdysady iş bankynyň ýanyndan Mara ugradym. Köşgüň ýanynda, hol bir neşe gaçakçysyny tutarlar-a, şolar ýaly bolup üýşüp sakladylar. ‘Näme boldy?’ diýsem, ‘gara maşyn hemem welaýat nomeri’ diýdiler.
Maryly diňleýjimiziň sözlerine görä, ýol gözegçilik polisiýasynyň işgärleri özleriniň prezidentiň karary esasynda hereket edýändiklerini aýdypdyrlar. "Şu gün Garagum etrabyna baryp, Aşgabatda alnan sürüjilik şahadatnamamdan habar soradym, DAI-de 'pod znak ştraf gelipdir, onam ekzamen bilen almaly diýdiler' diýip, adynyň aýdylmazlygyny soran diňleýji ýazýar.
Şol bir wagtda metbugatda gara reňkli maşynlara girizilen gadaganlyk, bu gadaganlygy bozan adamlara görüljek adminstratiw çäreler hakynda hiç bir resmi maglumat berilmeýär.
Resmi bolmadyk düşündirişlere görä, ak däl maşynlara garşy başlanan repressiýa “Ak zat alnyňa ýagşy” diýen halk pähiminden, gara maşynlaryň yssy howaly ýurtda saglyk üçin ýaramly bolmazlygyndan ugur alýar. Daşoguzda gara maşyn gadaganlygyna bagyşlanyp geçirilen ýygnakda bolsa, prezidentiň hem ak maşynlary gowy görýändigi delil getirilipdir.
Türkmenistanda ak reňkiň kulty Berdimuhamedowyň häkimiýet başyna gelmegi bilen güýçlendi, ýöne Aşgabatdaky binalaryň daşary ýurtdan import edilýän mermer daşlar bilen örtülmegi öňki prezident S.Nyýazowyň döwründen başlandy.
Berdimuhamedow ministrleriň we häkimleriň münýän gulluk maşynlaryny hem gara reňkden aga geçirmeli etdi.
Emma şu aralykda paýgatda uly derejeli döwlet emeldarlarynyň münýän gara reňkli maşynlarynahiç bir gadaganlygyň girizilmändigi aýdylýar.
Aşgabatly ynamdar çeşmäniň maglumatyna görä, döwlet belgileriniň öňi 01-den 08-e çenli bolan gara maşynlary münýän resmilere “ýüzüň üstünde burnuň bar” diýýän ýok. Olar Aşgabadyň protokol köçelerinde hem arkaýyn gezip ýörler diýip, bu habary ikinji bir çeşme hem tassyk etdi. Aýdylmagyna görä, 01 nomerli maşynlar prezident diwanyna, 02 – Ministrler kabinetine, 03 – sud-prokuratura edaralaryna, 04 – IIM-e, 05 – MHM-ä degişli bolup durýar.
Türkmenistanda gara ýa ak däl maşynlary jowur ak reňke boýatmak talaby sosial ýeňillikleriň ýatyrylan, azyk önümleriniň ençeme esse gymmatlan we dollaryň “gara bazar” nyrhynyň on manada ýeten, iş orunlarynyň köpçülikleýin gysgaldylýan wagtyna gabat geldi.